# Zamena HSS-noža za rendanje

- Oprezno prilikom zamene noža rendea. Ne dodirujte oštre ivice noža rendea. Možete se povrediti na oštre ivice sečiva.

##

- Radi zamene noža za rendanje obrćite glavu noža (16), dok klešta (15) ne stoje paralelno sa potplatom sečiva (11).
- Odvrnite 3 pričvrsna zavrtnja (14) pomoću nasadnog ključa sa T ručkom (13) i skinite klešta (15).
- Lučni držač (19) izgurajte zajedno sa nožem za rendanje (18) iz glave noža (16) odnosno vodećeg žleba (17).
- Obrnite glavu noža za 180° i demontirajte 2. nož za rendanje.

Napomena: Pre zamene, odnosno naknadnog oštrenja noževa za rendanje uklonite lučni držač (19) odvrtanjem pričvrsnog zavrtnja (20).

##

Upotrebom mehanizma za oštrenje (21) (pribor) i konvencionalnog brusnog kamena možete naknadno da naoštrite istrošene odnosno tupe HSS noževe za rendanje.

Oba noža za rendanje umetnite u mehanizam za oštrenje i čvrsto ih zaglavite pomoću leptirastog zavrtnja. Pazite na to da oba noža za rendanje ugurate do graničnika.

Noževe za rendanje koji su umetnuti u mehanizam za oštrenje ravnomerno pomerajte uz lagani potisak preko brusnog kamena.

Napomena:Noževi za rendanje mogu biti naknadno zaoštreni maksimalno za 6 mm na minimalnu širinu od 23 mm. Posle toga morate da zamenite oba noža za rendanje.

##

Pre ponovnog umetanja novih odnosno naknadno naoštrenih noževa rendea, očistite glavu noža (16) i po potrebi nož rendea (18) i lučni držač (19). Noževe za rendanje koji su mnogo prekriveni smolom očistite špiritusom ili petrolejom.

Napomena: Nove odnosno naknadno naoštrene noževe za rendanje pre ugradnje uvek morate da podesite na pravilnu visinu.

Za podešavanje visine noževa rendea služi šablon za podešavanje (22) (pribor). Nož rendea (18) i lučni držač (19) položite na šablon za podešavanje. Pazite na to da lučni držač (19) ulazi u za to predviđeni žleb. Nož rendea (18) pritisnite prema graničniku i fiksirajte lučni držač (19) u toj poziciji pomoću pričvrsnog zavrtnja (20). Na taj način se automatski postiže pravilno podešavanje visine.

Nož za rendanje morate da ugradite centralno do potplate sečiva (11) i da ga uspravite. Zatim čvrsto zategnite 3 pričvrsna zavrtnja (14) pomoću nasadnog ključa sa T ručkom (13). Pri tome se pridržavajte redosleda zatezanja koji je naveden na kleštima (15) (①②③).

Napomena: Pre puštanja u rad proverite pričvršćenost vijaka za fiksiranje (14). Rukom obrćite glavu noža (16) i uverite se da noževi za rendanje nigde ne zapinju.