# HM/TC-höövliterade vahetamine

- Ettevaatust höövliterade vahetamisel. Ärge haarake lõiketerasid lõikeservadest. Teravad lõikeservad võivad teid vigastada.

Kasutage ainult originaalseid Bosch-HM/TC höövliterasid.

Kõvametallist (HM/TC) höövliteradel on 2 lõikeserva ja neid saab pöörata. Kui mõlemad lõikeservad on nürid, tuleb höövliterad (23) välja vahetada. HM/TC-höövlitera ei tohi teritada.

## Höövliterade eemaldamine (vaata jooniseid G–H)

- Höövliterade pööramiseks või vahetamiseks keerake lõiketerapead (16) seni, kuni kinnitusklamber (15) on paralleelne höövlitallaga (11).
- Päästke 3 kinnituskruvi (14) torx-võtmega (13) u 1–2 pööret lahti. Kinnitusklambrit (15) ei ole vaja ära võtta.
- Keerake veidi lõiketerapead ja lükake puutükiga höövlitera (23) külgsuunas lõiketerapeast (16) välja.
- Keerake lõiketerapead 180° ja eemaldage 2. höövlitera.

## Höövliterade paigaldamine (vaata jooniseid I–J)

Höövlitera juhtsoon tagab tera vahetamisel või ümberpööramisel alati ühesuguse kõrgusseade.

Vajadusel puhastage lõiketera kinnituskohta lõiketerapeas (16) ja höövlitera (23).

Höövlitera paigaldamisel veenduge, et see paikneb korrektselt lõiketerapea (16) juhikus.

Höövlitera tuleb paigaldada ja joondada höövlitalla (11) suhtes keskmestatult. Pingutage seejärel 3 kinnituskruvi (14) torx-võtmega (13). Järgige sealjuures kinnitusklambril (15) näidatud pingutusjärjekorda (①②③).

Suunis: Kontrollige enne kasutuselevõtmist kinnituskruvide (14) kinnituse tugevust. Pöörake lõiketerapead (16) käega ja veenduge, et höövliterad mitte midagi ei riiva.