# การเปลี่ยนใบมีด HM/TC

- ใช้ความระมัดระวังเมื่อเปลี่ยนใบมีด อย่าจับใบมีดตรงขอบตัด ท่านอาจได้รับบาดเจ็บจากขอบตัดที่แหลมคมของใบมีด

ใช้เฉพาะใบมีด HM/TC ของแท้ของ Bosch เท่านั้น

ใบมีดคาร์ไบด์ (HM/TC) มีขอบตัด 2 ด้านที่สามารถกลับด้านใช้ได้ เมื่อขอบตัดทั้งสองด้านทื่อ ต้องเปลี่ยนใบมีด (23) ใหม่ ใบมีด HM/TC ไม่สามารถนำมาลับคมซ้ำได้

## การถอดใบมีด (ดูภาพประกอบ G–H)

- เมื่อต้องการเปลี่ยนใบมีดใหม่หรือกลับด้านใบมีดเดิม ให้หมุนดรัมใบมีด (16) จนก้ามหนีบ (15) ขนานกับแผ่นฐานกบไฟฟ้า (11)
- คลายสกรูยึด (14) สามตัวโดยหมุนประแจ Torx (13) ประมาณ 1-2 รอบ ไม่ต้องถอดก้ามหนีบ (15) ออก
- หมุนดรัมใบมีดเล็กน้อย และใช้ไม้ดันใบมีด (23) ไปทางด้านข้างออกจากดรัมใบมีด (16)
- หมุนดรัมใบมีดไป 180° และถอดใบมีดที่สองออก

## การติดตั้งใบมีด (ดูภาพประกอบ I–J)

เมื่อเปลี่ยนใบมีดใหม่หรือกลับด้านใบมีดเดิม ร่องนำใบมีดช่วยให้มั่นใจเสมอว่าใบมีดจะถูกปรับให้ได้ระดับความสูงอย่างคงเส้นคงวา

ทำความสะอาดที่วางใบมีดในดรัมใบมีด (16) และใบมีด (23) หากจำเป็น

เมื่อติดตั้งใบมีด ตรวจสอบให้แน่ใจว่าใบมีดได้วางอยู่ในที่ยึดใบมีดของดรัมใบมีด (16) อย่างถูกต้องแล้ว

ต้องติดตั้งและจัดแนวใบมีดให้อยู่กึ่งกลางตรงกับแผ่นฐานกบไฟฟ้า (11) จากนั้นจึงขันสกรูยึด (14) สามตัวด้วยประแจ Torx (13) เข้าให้แน่น โดยเอาใจใส่ให้การขันเป็นไปตามลำดับ (①②③) ที่ระบุไว้บนก้ามหนีบ (15)

หมายเหตุ: ก่อนเริ่มต้นปฏิบัติงาน ให้ตรวจสอบสกรูยึด (14) ว่าเข้าอยู่ในตำแหน่งแน่นดีแล้วหรือไม่หมุนดรัมใบมีด (16) ด้วยมือและตรวจสอบให้แน่ใจว่าใบมีดไม่ครูดกับชิ้นส่วนใดๆ