# Promena HM/TC-noža za rendanje

- Oprezno prilikom zamene noža rendea. Ne dodirujte oštre ivice noža rendea. Možete se povrediti na oštre ivice sečiva.

Upotrebljavajte samo original Bosch-HM/TC-noževe rendea.

Noževi rendea od tvrdog metala (HM/TC) imaju 2 sečiva i mogu da se okrenu. Ukoliko su oba sečiva tupa, morate da zamenite noževe rendea (23). HM/TC nož rendea ne smete naknadno da oštrite.

## Demontaža noža za rendanje (videti slike G–H)

- Radi okretanja ili zamene noževa za rendanje obrćite glavu noža (16), dok klešta (15) ne stoje paralelno sa potplatom sečiva (11).
- Odvrnite 3 vijka za fiksiranje (14) pomoću torks ključa (13) otprilike za 1–2 obrta. Klešta (15) ne morate da skidate.
- Malo obrnite glavu noža i pomoću drvenog komada nož za rendanje (23) izgurajte iz glave noža (16).
- Obrnite glavu noža za 180° i demontirajte 2. nož za rendanje.

## Montaža noža za rendanje (videti slike I–J)

Preko žleba vođice noža rendea obezbeđuje se pri promeni odnosno okretanju uvek ravnomerno podešavanje visine.

Ukoliko je neophodno, očistite ležište noža u glavi noža (16) i nož za rendanje (23).

Prilikom ugradnje noža za rendanje pazite na to da on pravilno naseda u prijemnu vođicu glave noža (16).

Nož za rendanje morate da ugradite centralno do potplate sečiva (11) i da ga uspravite. Zatim čvrsto zategnite 3 vijka za fiksiranje (14) pomoću torks ključa (13). Pri tome se pridržavajte redosleda zatezanja koji je naveden na kleštima (15) (①②③).

Napomena: Pre puštanja u rad proverite pričvršćenost vijaka za fiksiranje (14). Rukom obrćite glavu noža (16) i uverite se da noževi za rendanje nigde ne zapinju.