# HM/TC obliaus peilių keitimas

- Būkite atsargūs keisdami obliaus peilį. Neimkite obliaus peilio už pjovimo briaunos. Aštri pjovimo briauna gali sužeisti.

Naudokite tik originalius Bosch HM/TC obliaus peilius.

Obliaus peiliai iš kietlydinio (HM/TC) turi 2 ašmenis ir juos galima apsukti. Jei atšimpa abeji ašmenys, obliaus peilius (23) reikia pakeisti. HM/TC galąsti draudžiama.

## Obliaus peilio išmontavimas (žr. G–H pav.)

- Norėdami pakeisti obliaus peilius, sukite peilio galvutę (16) tol, kol prispaudimo žiotys (15) taps lygiagrečios obliaus padui (11).
- Atlaisvinkite 3 tvirtinamuosius varžtus (14) „Torx“ raktu (13) apie 1–2 sūkius. Prispaudimo žiočių (15) nuimti nereikia.
- Šiek tiek pasukite peilio galvutę ir medienos gabalėliu šone išstumkite obliaus peilį (23) iš peilio galvutės (16).
- Peilio galvutę pasukite 180° kampu ir išmontuokite 2-ąjį obliaus peilį.

## Obliaus peilio įdėjimas (žr. I–J pav.)

Keičiant ar apsukant peilį kreipiamasis obliaus peilio grio‌ve‌lis visada užtikrina, kad būtų vienodas nustatytas aukštis.

Jei reikia, išvalykite peilio lizdą peilio galvutėje (16) ir obliaus peilį (23).

Įstatydami obliaus peilį patikrinkite, ar jis nepriekaištingai įsistato peilio galvutės (16) kreipiamojoje.

Obliaus peilį įmontuoti ir išlyginti reikia obliaus pado viduryje (11). Tada „Torx“ raktu (13) užveržkite 3 tvirtinamuosius varžtus (14). Laikykitės ant prispaudimo žiočių (15) nurodytos užveržimo sekos (①②③).

Nuoroda: prieš pradėdami dirbti patikrinkite, ar tvirtai įsukti tvirtinamieji varžtai (14). Ranka pasukite peilio galvutę (16) ir įsitikinkite, kad obliaus peiliai niekur nesiliečia.