# Údržba a čistenie

- Pred všetkými prácami na elektrickom náradí (napríklad údržba, výmena nástroja a podobne), ako aj pri jeho preprave a uskladnení vyberte akumulátor z elektrického náradia. V prípade neúmyselného aktivovania vypínača hrozí nebezpečenstvo poranenia.

- Elektrické náradie a jeho vetracie štrbiny udržiavajte vždy v čistote, aby ste mohli pracovať dobre a bezpečne.

Odkladaciu opierku (32) udržiavajte voľne pohyblivú a pravidelne ju čistite.

V prípade opotrebovania uhlíkov sa ručné elektrické náradie automaticky vypne. Elektrické náradie je nutné bezodkladne zaslať do zákazníckeho servisu, adresy pozri v odseku „Zákaznícka služba a poradenstvo ohľadom použitia“.

## Výmena hnacieho remeňa (pozri obrázky Q R)

Skrutku (8) vyskrutkujte von a odoberte kryt remeňa (9). Odstráňte opotrebovaný hnací remeň (33).

Pred montážou nového hnacieho remeňa (33) očistite obidve remenice (34) a (35).

Založte nový hnací remeň (33) najprv na malú remenicu (35) a potom hnací remeň (33) natlačte počas otáčania rukou na veľkú remenicu (34).

Dbajte na to, aby hnací remeň (33) prebiehal presne v pozdĺžnych drážkach remeníc (34), príp. (35).

Založte kryt remeňa (9) a pevne utiahnite skrutku (8).