# Utskifting av HSS-høvelknivene

- Vær forsiktig ved bytte av høvelkniver. Ikke hold på skjærekantene på høvelknivene. Du kan skade deg på de skarpe skjærekantene.

##

- Når du skal skifte ut høvelknivene, dreier du knivhodet (16) til klembakken (15) står parallelt med høvelsålen (11).
- Skru ut de tre festeskruene (14) med pipenøkkelen med T-håndtak (13), og ta a klembakken (15).
- Skyv holdebøylen (19) sammen med høvelkniven (18) ut av knivhodet (16) eller styrerillen (17).
- Drei knivhodet 180°, og demonter den andre høvelkniven.

Merknad: Før du skifter ut eller sliper høvelknivene, må du fjerne holdebøylen (19) ved å løsne festeskruen (20).

##

Ved hjelp av slipeutstyret (21) (tilbehør) og en vanlig slipestein kan du kvesse slitte eller sløve HSS-høvelkniver.

Sett begge høvelknivene inn i slipeutstyret og klem dem fast med vingeskruen. Pass på at begge høvelknivene er skjøvet helt inn.

Før høvelknivene som er satt inn i slipeutstyret, jevnt og med lett trykk over slipesteinen.

Merknad: Høvelknivene kan etterslipes maksimalt 6 mm til en minimumsbredde på 23 mm. Etter dette må begge høvelknivene skiftes ut.

##

Før nye eller etterslipte høvelkniver settes inn igjen må knivhodet (16) og eventuelt høvelkniven (18) og holdebøylen (19) rengjøres. Rengjør høvelkniver med kraftig harpiksbelegg med sprit eller petroleum.

Merknad: Nye eller etterslipte høvelkniver må alltid justeres til riktig høydeinnstilling før montering.

Til høydeinnstilling av høvelknivene brukes innstillingslæren (22) (tilbehør). Legg høvelkniven (18) og holdebøylen (19) på innstillingslæren. Pass på at holdebøylen (19) griper inn i sporet som er beregnet for denne. Trykk høvelkniven (18) mot anlegget, og fest holdebøylen (19) i denne posisjonen med festeskruen (20). På denne måten oppnås automatisk riktig høydejustering.

Høvelkniven må monteres og justeres sentrert i forhold til høvelsålen (11). Stram deretter de tre festeskruene (14) med pipenøkkelen med T-håndtak (13). Overhold tiltrekkingsrekkefølgen som er angitt på klembakken (15) (①②③).

Merknad: Før bruk må du kontrollere at festeskruene (14) sitter fast. Roter knivhodet (16) for hånd, og kontroller at høvelknivene ikke tar borti noe sted.