# Upozornenia týkajúce sa práce

- Pred všetkými prácami na elektrickom náradí (napríklad údržba, výmena nástroja a podobne), ako aj pri jeho preprave a uskladnení vyberte akumulátor z elektrického náradia. V prípade neúmyselného aktivovania vypínača hrozí nebezpečenstvo poranenia.

##

Odkladacia opierka (32) umožňuje odstavenie elektrického náradia priamo po práci bez nebezpečenstva poškodenia obrobku alebo hobľovacieho noža. Pri práci sa odkladacia opierka (32) presunie nahor a uvoľní sa zadná časť klznej pätky (11).

Upozornenie: odkladacia opierka (32) sa nesmie demontovať.

##

Nastavte požadovanú hĺbku záberu a elektrické náradie priložte pohyblivou dolnou hobľovacou plochou (11) na obrobok.

- Elektrické náradie veďte proti obrobku iba v zapnutom stave. Inak hrozí v prípade zaseknutia pracovného nástroja v obrobku nebezpečenstvo spätného rázu.

Zapnite ručné elektrické náradie a rovnomerným posuvom ho posúvajte po obrábanej ploche obrobku.

Ak potrebujete dosiahnuť kvalitný povrch, pracujte len miernym posuvom a stredným prítlakom na klznú pätku.

Pri obrábaní tvrdých materiálov, napríklad tvrdého dreva, ako aj pri využívaní maximálnej hobľovacej šírky nastavujte len malú hĺbku záberu a prípadne aj redukujte posuv náradia.

Nadmerné posúvanie znižuje kvalitu povrchu a môže viesť k rýchlemu upchatiu systému na vyhadzovanie triesok.

Len ostré hobľovacie nože poskytujú dobrý rezný výkon a šetria elektrické náradie.

Integrovaná odkladacia podpierka (32) umožňuje pokračovať v hobľovaní po prerušení na ľubovoľnom mieste obrobku:

- Položte hoblík s opierkou sklopenou dole na obrobok v mieste, ktoré sa má ďalej obrábať.
- Zapnite ručné elektrické náradie.
- Dosadací tlak presaďte na prednú klznú pätku a elektrické náradie pomaly posúvajte dopredu (➊). Odkladacia opierka sa pri tom vychýli nahor (➋) tak, že zadný diel klznej pätky opäť dosadá na obrobok.
- Elektrické náradie veďte s rovnomerným posúvaním po ploche určenej na obrábanie (➌).

##

V-drážky, ktoré sa nachádzajú v prednej klznej pätke, umožňujú rýchle a jednoduché používanie náradia na skosenie hrán obrobku. Použite príslušnú V-drážku podľa požadovanej šírky skosenej hrany. Položte na tento účel hoblík V‑drážkou na hranu obrobku a veďte ho pozdĺž tejto hrany.

| Použitá drážka | Rozmer a (mm)
žiadna | 0–2,5
malá | 1,5–4,0
stredná | 2,0–4,5
veľká | 3,0–5,5

##

Namontujte paralelný doraz (24) pomocou upevňovacej skrutky (27) na elektrické náradie. Podľa použitia namontujte drážkový hĺbkový doraz (31) pomocou upevňovacej skrutky (30) na elektrické náradie.

Uvoľnite aretačnú maticu (26) a želanú šírku drážky nastavte na stupnici (25). Opäť pevne utiahnite aretačnú maticu (26).

Nastavte želanú hĺbku drážky pomocou drážkového hĺbkového dorazu (31).

Hobľovanie vykonajte niekoľkokrát, aby ste dosiahli požadovanú hĺbku drážky. Veďte hoblík bočným prítlakom.