# Смяна на ножове от бързорезна стомана

- Внимавайте при смяна на режещите ножове. Не допирайте режещите ръбове на ножовете. Можете да се нараните от острите режещи ръбове.

##

- За замяна на ножа за ренде завъртете главата с ножовете (16), докато челюстта (15) не застане успоредно на основата (11).
- Развийте 3-те крепежни винта (14) с щекерния ключ с Т-образна дръжка (13) и демонтирайте челюстта (15).
- Избутайте скобата (19) заедно с ножа (18) от главата (16), респ. от канала (17).
- Завъртете главата на 180° и демонтирайте втория нож.

Указание: Преди замяна, респ. заточване на ножа демонтирайте скобата (19) чрез развиване на крепежния винт (20).

##

С помощта на приспособлението за заточване (21) (не е включено в окомплектовката) и обикновен брус можете да заточвате затъпени ножове от бързорезна стомана.

Поставете двата ножа в приспособлението за заточване и ги захванете с винта с крилчата глава. Внимавайте и двата ножа да са вкарани до упор в приспособлението.

Премествайте захванатите в приспособлението ножове равномерно и с леко притискане към бруса.

Указание: Ножовете могат да бъдат заточвани най-много 6 mm до минимална широчина 23 mm. След това двата ножа трябва да бъдат заменени.

##

Преди повторното поставяне на нов, респ. дозаточен нож за ренде, почистете главата на ножа (16) и при нужда ножа за ренде (18) и задържащата скоба (19). Силно зацапани със смола ножове почиствайте със спирт или бензин.

Указание: Преди монтиране нови или презаточени ножове трябва да бъдат настроени до правилната височина.

За настройване на височината служи шаблонът (22) (принадлежност). Поставете ножа за ренде (18) и задържащата скоба (19) легнали върху шаблона. При това внимавайте задържащата скоба (19) да влезе в предвидения за целта канал. Притиснете ножа за ренде (18) към ограничителната опора и захванете задържащата скоба (19) в тази позиция с помощта на крепежните винтове (20). Така ножът се настройва на правилната височина.

Ножът трябва да е подравнен централно спрямо основата на електрическото ренде (11). Затегнете след това 3-те крепежни винта (14) с щекерния ключ с Т-образна дръжка (13). При това спазвайте посочената на челюстта (15) последователност на затягане (①②③).

Указание: Преди включване се уверете, че винтовете (14) са затегнати добре. Завъртете главата (16) на ръка и се уверете, че ножовете не допират никъде.