# HM/TC ēveles asmeņu nomaiņa

- Ievērojiet piesardzību, veicot ēveles asmens nomaiņu. Nepieskarieties ēveles asmens griezējmalām. Asmens griezējmalas ir ļoti asas un var izraisīt savainojumu.

Lietojiet vienīgi Bosch oriģinālos HM/TC ēveles asmeņus.

Cietmetāla/volframa karbīda ēveles asmeņi ir apgriežami, jo tiem ir divas griezējšķautnes. Ja abas griezējšķautnes ir kļuvušas neasas, ēveles asmens (23) ir jānomaina. Cietmetāla/volframa karbīda ēveles asmeņus nedrīkst atkārtoti asināt.

## Ēveles asmeņu izņemšana (attēli G–H)

- Lai apgrieztu vai nomainītu ēveles asmeņus, pagrieziet asmeņu galvu (16), līdz spīļžoklis (15) nonāk paralēli ēveles pamatnei (11).
- Atskrūvējiet 3 stiprinošās skrūves (14) at Torx tipa atslēgu (13) pagriežot tās aptuveni par 1 –2 apgriezieniem. Pie tam spīļžoklis (15) nav jānoņem.
- Nedaudz pagrieziet asmeņu galvu un ar koka stienīti izbīdiet ēveles asmeni (23) sānu virzienā no asmeņu galvas (16).
- Pagrieziet asmeņu galvu par 180° un līdzīgā veidā izņemiet otro ēveles asmeni.

## Ēveles asmeņu iestiprināšana (attēli I–J)

Nomainot vai apgriežot ēveles asmeni, īpaša vadotnes grope nodrošina tam nemainīgu iestatīšanas augstumu.

Ja nepieciešams, iztīriet stiprinājuma gropi asmeņu galvā (16) un notīriet ēveles asmeni (23).

Iestiprinot ēveles asmeni, sekojiet, lai tas netraucēti ievietotos asmeņu galvas (16) stiprinājuma gropē.

Ēveles asmens jāiestiprina un jāizlīdzina pret ēveles pamatnes (11) vidu. Nobeigumā stingri pieskrūvējiet 3 stiprinošās skrūves (14) ar Torx tipa atslēgu (13). Pie tam rīkojieties atbilstoši uz spīļžokļa (15) parādītajai darbību secībai (①②③).

Norāde: pirms elektroinstrumenta lietošanas pārliecinieties, ka stiprinošās skrūves (14) ir stingri pieskrūvētas. Ar roku pagrieziet asmeņu galvu (16) un pārliecinieties, ka ēveles asmeņi pārvietojoties nekur nepieskaras.