# Darbo patarimai

- Prieš atliekant bet kokius elektrinio įrankio priežiū‌ros darbus (atliekant techninę priežiūrą ar keičiant įrankį ir t. t.), o taip pat elektrinį įrankį transpor‌tuojant ir sandėliuojant, būtina iš jo išimti akumuliatorių. Priešingu atveju galite susižeisti, netyčia nuspaudę įjungi‌mo-išjungimo jungiklį.

##

Panaudojus pastatymo kojelę (32), elektrinį įrankį be pavojaus, kad bus pažeistas ruošinys ar ob‌liaus peilis, galima pastatyti iškart baigus darbinę operaciją. Atliekant darbinę operaciją, pastatymo kojelė (32) pakeliama į viršų ir atidengiama užpakalinė obliaus pado (11) dalis.

Nuoroda: Pastatymo kojelę (32) išmontuoti draudžiama.

##

Nustatykite norimą drožlės storį ir pridėkite elektrinio įrankio pado (11) priekinę dalį prie ruošinio.

- Elektrinį įrankį visuomet pirmiausia įjunkite ir tik po to priglauskite prie apdorojamo ruošinio. Jei įrankis įstringa ruošinyje, atsiranda atatrankos pavojus.

Elektrinį įrankį įjunkite ir stumkite jį tolygia pastūma per apdorojamą paviršių.

Norėdami, kad apdorotas paviršius būtų aukštos kokybės, įrankį stumkite tik nedidele pastūma ir per vidurį spauskite obliaus padą.

Norėdami apdoroti kietas medžiagas, pvz., kietąją medieną, bei išnaudoti maksimalų peilio plotį, nustatykite tik mažą drožlės storį ir, jei reikia, sumažinkite obliavimo pastūmą.

Jei pastūma per didelė, pablogėja paviršiaus kokybė ir gali greitai užsikimšti drožlių išmetimo anga.

Tik aštrūs obliavimo peiliai užtikrina gerą pjovimo našumą ir tausoja elektrinį įrankį.

Dėl integruotos pastatymo kojelės (32) obliavimo operaciją po pertraukėlės galima tęsti bet kurioje ruošinio vietoje:

- Pastatymo kojelę nulenkę žemyn, padėkite elektrinį įrankį ant toliau apdorojamos ruo‌ši‌nio vietos.
- Prietaisą įjunkite.
- Spaudimo jėgą perkelkite į obliaus pado priekinę dalį ir lėtai stumkite elektrinį įrankį pirmyn (➊). Tuo metu pastatymo kojelė palenkiama aukštyn (➋), kad obliaus pado užpakalinė dalis vėl priglustų prie ruošinio.
- Elektrinį įrankį tolygia pastūma stumkite per apdorojamą paviršių (➌).

##

Naudojantis priekiniam obliaus pade esančiais V formos grioveliais, galima greitai ir lengvai nusklembti ruošinio briaunas. Naudokite atitin‌kamą V formos griovelį priklausomai nuo nuosklembos pločio. Tuo tikslu pridėkite obliaus V formos griovelį prie ruošinio briaunos ir stumkite jį per briauną.

| Naudojamas grio‌ve‌lis | Dydis a (mm)
Nėra | 0–2,5
mažas | 1,5–4,0
vidutinis | 2,0–4,5
didelis | 3,0–5,5

##

Lygiagrečiąją atramą (24) tvirtinamuoju varžtu (27) pritvirtinkite prie elektrinio įrankio. Priklausomai nuo atliekamo darbo prie elektrinio įrankio tvirtinamuoju varžtu (30) primontuokite užkaito gylio atramą (31).

Atlaisvinkite fiksuojamąją veržlę (26) ir nustatykite norimą užkaito gylį skale (25). Vėl tvirtai užveržkite fiksuojamąją veržlę (26).

Užkaito gylio atrama (31) nustatykite norimą užkaito gylį.

Kelis kartus atlikite obliavimo operaciją, kol pasieksite norimą užkaito gylį. Stumkite oblių spausdami iš šono.