# Înlocuirea cuţitelor de rindea HM/TC

- Atenţie la înlocuirea cuţitului de rindea. Nu fixaţi cuţitul de rindea pe muchiile de tăiere. Vă puteţi răni în urma contactului cu muchiile de tăiere.

Folosiţi numai cuţite de rindea HM/TC originale Bosch.

Cuţitele de rindea din carburi metalice (HM/TC) au 2 tăişuri şi pot fi întoarse. Dacă ambele muchii de tăiere sunt tocite, cuţitele de rindea (23) trebuie înlocuite. Cuţitul de rindea HM/TC nu trebuie reascuţit.

## Demontarea cuţitului de rindea (consultaţi imaginile G–H)

- Pentru întoarcerea sau înlocuirea cuţitului de rindea, rotiţi capul portcuţit (16) până când falca de prindere (15) este paralelă cu talpa de rindea (11).
- Desfiletaţi cele 3 şuruburi de fixare (14) cu ajutorul cheii Torx (13) cu aproximativ 1 – 2 rotaţii. Falca de prindere (15) nu trebuie demontată.
- Răsuciţi puţin capul portcuţit şi împingeţi cu o bucată de lemn cuţitul de rindea (23) în lateral, afară din capul portcuţit (16).
- Rotiţi capul portcuţit la 180° şi demontaţi al 2-lea cuţit de rindea.

## Demontarea cuţitului de rindea (consultaţi imaginile I–J)

Prin intermediul canelurii de ghidare a cuţitului de rindea se asigură întotdeauna o reglare uniformă a înălţimii la înlocuirea, respectiv întoarcerea cuţitului.

Dacă este necesar, curăţaţi suportul pentru cuţit din capul portcuţit (16) şi cuţitul de rindea (23).

La montarea cuţitului de rindea, aveţi grijă ca acesta să fie bine fixat în ghidajul de prindere al capului portcuţit (16).

Cuţitul de rindea trebuie să fie montat şi aliniat centrat faţă de talpa de rindea (11). Apoi strângeţi ferm cele 3 şuruburi de fixare (14) cu ajutorul cheii Torx (13). Respectaţi în acest sens secvenţa de strângere specificată pe falca de prindere (15) de (①②③).

Observaţie: Înainte de punerea în funcţiune, asiguraţi-vă că şuruburile de fixare (14) sunt strânse ferm. Rotiţi manual capul portcuţit (16) şi asiguraţi-vă că cuţitele de rindea nu ating nimic.