# Výmena HSS hobľovacích nožov

- Pozor pri výmene hobľovacích nožov. Hobľovacie nože nechytajte za rezné hrany. Ostré rezné hrany by vám mohli spôsobiť poranenie.

##

- Keď chcete vymeniť hobľovacie nože, otáčajte nožovú hlavu (16), kým sa upínacia čeľusť (15) nebude nachádzať paralelne s klznou pätkou hoblíka (11).
- Vyskrutkujte 3 upevňovacie skrutky (14) nástrčkovým kľúčom s T-rukoväťou (13) a odoberte upínaciu čeľusť (15).
- Vysuňte pridržiavací strmeň (19) spolu s hobľovacím nožom (18) von z nožovej hlavy (16), príp. z vodiacej drážky (17).
- Otočte nožovú hlavu o 180° a demontujte 2. hobľovací nôž.

Upozornenie: Pred výmenou, príp. ostrením hobľovacích nožov odstráňte pridržiavací strmeň (19) uvoľnením upevňovacej skrutky (20).

##

S použitím ostriaceho zariadenia (21) (príslušenstvo) a bežného brúsneho kameňa môžete naostriť opotrebované, príp. tupé HSS hobľovacie nože.

Vsaďte obidva hobľovacie nože do ostriaceho zariadenia a pevne upnite krídlovou skrutkou. Dbajte na to, aby obidva hobľovacie nože boli zasunuté až na doraz.

Pohybujte hobľovacími nožmi vloženými do ostriaceho zariadenia po brúsnom kameni rovnomerne a s miernym prítlakom.

Upozornenie: Hobľovacie nože sa smú zbrúsiť maximálne o 6 mm na minimálnu hrúbku 23 mm. Potom sa musia obidva hobľovacie nože vymeniť.

##

Pred opätovným vložením nových alebo naostrených hobľovacích nožov vyčistite nožovú hlavu (16) a príp. hobľovacie nože (18) a pridržiavací strmeň (19). Hobľovacie nože, veľmi zanesené živicou, vyčistite liehom alebo petrolejom.

Upozornenie: Nové, príp. naostrené hobľovacie nože sa musia pred montážou vždy nastaviť do správnej výšky.

Na nastavenie výšky hobľovacích nožov slúži nastavovacia mierka (22) (príslušenstvo). Položte hobľovacie nože (18) a pridržiavací strmeň (19) na nastavovaciu mierku. Dbajte na to, aby bol pridržiavací strmeň (19) zasunutý v príslušnej drážke. Hobľovací nôž (18) zatlačte proti dorazu a zafixujte pridržiavací strmeň (19) v tejto polohe upevňovacou skrutkou (20). Automaticky sa tak dosiahne správne nastavenie výšky.

Hobľovací nôž musí byť namontovaný a vyrovnaný do stredu klznej pätky hoblíka (11). Potom pevne utiahnite 3 upevňovacie skrutky (14) nástrčkovým kľúčom s T-rukoväťou (13). Dodržiavajte pritom poradie uťahovania (①②③) uvedené na upínacej čeľusti (15).

Upozornenie: Pred uvedením do prevádzky skontrolujte, či sú upevňovacie skrutky pevne utiahnuté (14). Pretočte rukou nožovú hlavu (16) a zabezpečte, aby sa hobľovacie nože niekde nezachytili.