# HSS obliaus peilių keitimas

- Būkite atsargūs keisdami obliaus peilį. Neimkite obliaus peilio už pjovimo briaunos. Aštri pjovimo briauna gali sužeisti.

##

- Norėdami pakeisti obliaus peilius, sukite peilio galvutę (16) tol, kol prispaudimo žiotys (15) taps lygiagrečios obliaus padui (11).
- Galvute su „T“ rankena (13) išsukite 3 tvirtinamuosius varžtus (14) ir nuimkite prispaudimo žiotis (15).
- Fiksavimo lankelį (19) kartu su obliaus peiliu (18) išstumkite iš peilio galvutės (16) ar kreipiamojo griovelio (17).
- Peilio galvutę pasukite 180° kampu ir išmontuokite 2-ąjį obliaus peilį.

Nuoroda: prieš keisdami ar galąsdami obliaus peilius, atlaisvinę tvirtinamąjį varžtą (20), nuimkite fiksavimo lankelį (19).

##

Naudojant galandimo įtaisą (21) (papildoma įranga) ir įprastą galandimo akmenį, galima pagaląsti susidėvėjusius ir atšipusius HSS obliaus peilius.

Abu obliaus peilius įdėkite į galandimo įtaisą ir prispauskite sparnuotaisiais varžtais. Abu obliaus peiliai turi būti įstumti iki atramos.

Į galandimo įtaisą įdėtus obliaus peilius, šiek tiek spausdami, tolygiai traukite per galandimo akmenį.

Nuoroda: obliaus peilius leidžiama galąsti tiek, kad jie susiaurėtų ne daugiau kaip 6 mm, t. y. iki minimalaus 23 mm pločio. Po to abu obliaus peilius reikia pakeisti.

##

Prieš vėl įdėdami naujus arba pagaląstus obliaus peilius, nuvalykite peilio galvutę (16) ir, jei reikia, obliaus peilį (18) ir fiksavimo lankelį (19). Derva užterštus obliaus peilius nuvalykite spiritu arba žibalu.

Nuoroda: prieš įmontuojant naujus ir pagaląstus obliaus peilius, visada reikia nustatyti tinkamą aukštį.

Obliaus peilių aukščiui nustatyti yra skirtas nustatymo šablonas (22) (papildoma įranga). Obliaus peilį (18) ir fiksavimo lankelį (19) padėkite ant nustatymo šablono. Fiksavimo lankelis (19) turi įsistatyti į jam skirtą griovelį. Spauskite obliaus peilį (18) į atramą ir šioje padėtyje užfiksuokite fiksavimo lankelį (19) tvirtinamuoju varžtu (20). Tokiu būdu automatiškai yra nustatomas aukštis.

Obliaus peilį įmontuoti ir išlyginti reikia obliaus pado viduryje (11). Tada galvute su „T“ rankena (13) užveržkite 3 tvirtinamuosius varžtus (14). Laikykitės ant prispaudimo žiočių (15) nurodytos užveržimo sekos (①②③).

Nuoroda: prieš pradėdami dirbti patikrinkite, ar tvirtai įsukti tvirtinamieji varžtai (14). Ranka pasukite peilio galvutę (16) ir įsitikinkite, kad obliaus peiliai niekur nesiliečia.