# A HM/TC-gyalukések kicserélése

- A gyalukés kicserélésekor legyen óvatos. Ne érjen hozzá a gyalukés vágóéleihez. Az éles vágóélek sérüléseket okozhatnak.

Csak eredeti Bosch-HM/TC-gyalukéseket használjon.

A keményfém (HM/TC) gyalukéseknek két élük van, az ilyen gyalukéseket meg lehet fordítani. Ha mindkét vágóél eltompult, a (23) gyalukéseket ki kell cserélni. A HM/TC gyalukéseket nem szabad utánaélesíteni.

## A gyalukés leszerelése (lásd a G–H ábrát)

- A gyalukés megfordításához vagy cseréjéhez forgassa el úgy a (16) késfejet, hogy a szorítópofa (15) párhuzamos helyzetbe kerüljön a (11) gyalutalppal.
- A (13) belső hatlapfejű kulccsal csavarja ki kb. 1–2 fordulatnyira a 3 (14) rögzítőcsavart. A (15) szorítópofát nem kell levenni.
- Kissé fordítsa el a késfejet, és egy fadarabbal tolja ki a (23) gyalukést oldalra a (16) késfejből.
- Forgassa el 180°-kal a késfejet, és szerelje le a 2. gyalukést.

## A gyalukés felszerelése (lásd a I–J ábrát)

A gyalukés vezetőhornya révén mind a gyalukés megfordításakor, mind a kicserélésekor garantálható az egyenletes magassági beállítás.

Szükség esetén a (16) késfejben tisztítsa meg a kés ülését és a (23) gyalukést.

A gyalukés beszerelésekor ügyeljen arra, hogy az kifogástalanul illeszkedjen a (16) késfej befogóelemébe.

A gyalukést a gyalutalphoz viszonyítva központosan (11) kell beszerelni és beállítani. Ezután a (13) belső hatlapfejű kulccsal húzza meg szorosra a 3 (14) rögzítőcsavart. Ehhez tartsa be a (15) szorítópofán megadott meghúzási sorrendet (①②③).

Megjegyzés: Üzembe helyezés előtt ellenőrizze, hogy a (14) rögzítőcsavarok szorosan meg vannak-e húzva. Kézzel forgassa át a (16) késfejet, és gondoskodjon arról, hogy a gyalukések semmihez ne súrlódjanak.