# การเปลี่ยนใบมีด HSS

- ใช้ความระมัดระวังเมื่อเปลี่ยนใบมีด อย่าจับใบมีดตรงขอบตัด ท่านอาจได้รับบาดเจ็บจากขอบตัดที่แหลมคมของใบมีด

##

- เมื่อต้องการเปลี่ยนใบมีดไส ให้หมุนฐานใบมีด (16) จนกระทั่งก้ามหนีบ (15) ขนานกับฐานรองเครื่องไสไม้ (11)
- หมุนสกรูยึดทั้ง 3 ตัว (14) ออกมาโดยใช้ประแจบล็อกมือจับรูปตัว T (13) แล้วถอดก้ามหนีบ (15)
- เลื่อนโครงยึด (19) พร้อมกับใบมีดไส (18) ออกจากฐานใบมีด (16) หรือร่องนำ (17)
- หมุนฐานใบมีด 180° แล้วถอดใบมีดไสใบที่สองออก

หมายเหตุ: ก่อนเปลี่ยนหรือลับคมใบมีดไส ให้ถอดโครงยึด (19) โดยการคลายสกรูยึด (20)

##

ท่านสามารถใช้อุปกรณ์ลับคม (21) (อุปกรณ์ประกอบ) และหินลับมีดที่มีจำหน่ายทั่วไปเพื่อลับคมใบมีด HSS ที่ทื่อหรือสึกหรอ

สอดใบบีดทั้งสองใบเข้าในอุปกรณ์ลับคมและหนีบใบมีดโดยขันน๊อตปีกเข้า ตรวจสอบให้แน่ใจว่าใบมีดทั้งสองถูกดันเข้าไปจนสุด

จับใบมีดที่สอดอยู่ในอุปกรณ์ลับคม‌เคลื่อน‌ไปมา‌บน‌หิน‌ลับมีด‌อย่าง‌สม่ำเสมอ‌และ‌ใช้‌แรงกด‌เล็กน้อย

หมายเหตุ: ท่านสามารถลับคมใบมีดร่นเข้ามาสูงสุด 6 มม. เมื่อลับคมแล้วใบมีดต้องมีความกว้างไม่น้อยกว่า 23 มม. หลังจากนั้นต้องเปลี่ยนใบมีดทั้งสองใหม่

##

ก่อนใส่ใบมีดใหม่หรือใบมีดที่ลับคมแล้ว ให้ทำความสะอาดดรัมใบมีด (16) และหากจำเป็น ให้ทำความสะอาดใบมีด (18) และแผ่นยึดใบมีด (19) ด้วย ทำความสะอาดใบมีดที่ติดยางเหนียวมากๆ ด้วยแอลกอฮอล์หรือน้ำมันปิโตรเลียม

หมายเหตุ: ต้องปรับตั้งความสูงให้ถูกต้องทุกครั้งก่อนติดตั้งใบมีดใหม่หรือใบมีดที่ลับคมแล้ว

สำหรับการปรับความสูงใบมีดให้ใช้ฐานปรับใบมีด (22) (อุปกรณ์ประกอบ) วางใบมีด (18) และแผ่นยึดใบมีด (19) บนฐานปรับใบมีด ตรวจสอบให้แน่ใจว่าแผ่นยึดใบมีด (19) ขบเข้าในร่องที่ทำไว้ กดใบมีด (18) เข้าจนสุดและล็อคแผ่นยึดใบมีด (19) ให้อยู่ในตำแหน่งนี้ด้วยสกรูยึด (20) โดยวิธีนี้จะได้ความสูงที่ถูกต้องโดยอัตโนมัติ

ใบมีดไสต้องได้รับการติดตั้งและจัดแนวให้อยู่กึ่งกลางของฐานรองเครื่องไสไม้ (11) จากนั้นให้ขันสกรูยึดทั้ง 3 ตัว (14) ให้แน่นโดยใช้ประแจบล็อกมือจับรูปตัว T (13) โดยให้ขันตามลำดับ (①②③) ที่ระบุไว้บนก้ามหนีบ (15)

หมายเหตุ: ก่อนเริ่มต้นปฏิบัติงาน ให้ตรวจสอบสกรูยึด (14) ว่าเข้าอยู่ในตำแหน่งแน่นดีแล้วหรือไม่หมุนดรัมใบมีด (16) ด้วยมือและตรวจสอบให้แน่ใจว่าใบมีดไม่ครูดกับชิ้นส่วนใดๆ