# Upotreba setova za prepravku

## Prepravka sa HSS u HM/TC

Pomoću HM/TC adaptera, rende koje je opremljeno HSS nožem za rendanje može da se promeni na HM/TC nož za rendanje.

- 3 vijka za fiksiranje (14) odvrnite pomoću torks ključa (13) i skinite klešta (15).
- Lučni držač (19) izgurajte zajedno sa nožem za rendanje (18) iz glave noža (16) odnosno vodećeg žleba (17).
- Uklonite vijke (20).
- Lučni držač (19) i adapter (37) postavite u šablon za podešavanje (22). Lučni držač (19) mora da ulegne u žleb na šablonu za podešavanje (videti sliku S).
- HM/TC-nož za rendanje ugurajte (23) u adapter (37). Lajsna na adapteru (37) pri tome mora da zahvati žleb na HM/TC nožu za rendanje (videti sliku S).
- Ponovo čvrsto stegnite vijke (20).
- Lučni držač (19) postavite zajedno sa adapterom (37) i nožem za rendanje (18) u glavu noža (16) odn. vodeći žleb (17).
- Postavite klešta (15) i labavo uvrnite vijke za fiksiranje (14).
- Nož za rendanje morate da ugradite centralno u odnosu na potplatu sečiva (11) i da ga nivelišete. Zatim čvrsto zategnite 3 vijka za fiksiranje (14) pomoću torks ključa (13). Pri tome se pridržavajte redosleda zatezanja koji je naveden na kleštima (15) (①②③).

## Prepravka sa HM/TC u HSS

Rende koje je opremljeno HM/TC noževima za rendanje možete da prepravite u HSS nož za rendanje.

- 3 vijka za fiksiranje (14) odvrnite pomoću torks ključa (13) i skinite klešta (15).
- Lučni držač (19) izgurajte zajedno sa nožem za rendanje (18) odn. HM/TC adapterom (37) iz glave noža (16).
- Uklonite vijke (20).
- Montirajte sklopljeni HSS-nož za rendanje videti Montaža noža za rendanje (videti slike E–F) i nivelišite ga centralno u odnosu na potplatu sečiva (11).
- Postavite klešta (15) i čvrsto zategnite 3 vijka za fiksiranje (14) pomoću torks ključa (13). Pri tome se pridržavajte redosleda zatezanja koji je naveden na kleštima (15) (①②③).