# Zamjena HM/TC noževa blanje

- Oprez pri zamjeni noževa blanje. Ne dirajte oštrice noževa blanje. Mogli biste se ozlijediti na oštrim oštricama.

Koristite samo originalne Bosch HM/TC noževe blanje.

Noževi blanje od tvrdog metala (HM/TC) imaju 2 oštrice i mogu se okrenuti. Ako su oba ruba oštrice tupa, onda valja zamijeniti noževe blanje (23). HM/TC nož blanje ne smije se naknadno oštriti.

## Demontaža noža blanje (vidjeti slike G–H)

- Za okretanje ili zamjenu noža blanje okrećite glavu noža (16) sve dok stezna čeljust (15) ne bude paralelna s podnožjem blanje (11).
- Otpustite 3 pričvrsna vijka (14) torx ključem (13) za cca. 1–2 okretaja. Ne morate skinuti steznu čeljust (15).
- Malo okrenite glavu noža i izvucite komadom drveta nož blanje (23) bočno iz glave noža (16).
- Glavu noža okrenite za 180° i demontirajte 2. nož blanje.

## Montaža noža blanje (vidjeti slike I–J)

Pomoću utora za vođenje noža blanje se pri zamjeni odnosno okretanju uvijek jamči ravnomjerno podešavanje po visini.

Ako je potrebno, očistite dosjed noža u glavi noža (16) i nož blanje (23).

Kod ugradnje noža blanje pazite da on besprijekorno sjedi u steznoj vodilici glave noža (16).

Nož blanje se mora ugraditi i centrirati po sredini prema podnožju blanje (11). Nakon toga zategnite 3 pričvrsna vijka (14) torx ključem (13). Pritom se pridržavajte na steznoj čeljusti (15) navedenog redoslijeda zatezanja (①②③).

Napomena: Prije puštanja u rad provjerite čvrst dosjed pričvrsnih vijaka (14). Glavu noža (16) okrenite rukom i uvjerite se da nož blanje nigdje ne struže.