# Поддържане и почистване

- Преди да извършвате каквито и да е дей‌ности по електроинструмента (напр. тех‌ническо обслужване, смяна на работния инструмент и т. н.), когато го транспор‌тирате или съхранявате, демонтирайте акумулаторната батерия. Съществува опасност от нараняване при задействане на пусковия прекъсвач по невнимание.

- За да работите качествено и безопасно, под‌държайте електроинструмента и вентила‌цион‌ните му отвори чисти.

Поддържайте предпазния капак (32) така, че да може да се движи свободно и го почиствайте редовно.

При износени четки на електродвигателя елек‌троинструментът се изключва автоматично. Електроинструментът трябва за поддръжка да се изпрати на сервизната служба, за адресите вж. раздел "Клиентска служба и консултация относно употребата".

## Смяна на задвижващия ремък (вж. фиг. Q–R)

Развийте винта (8) и демонтирайте капака на ремъка (9). Отстранете износения задвижващ ремък (33).

Почистете преди монтажа на нов задвижващ ремък (33) двете ремъчни колела (34) и (35).

Поставете новия задвижващ ремък (33) първо на малкото ремъчно колело (35) и след това прехвърлете ремъка (33) с притискане през голямото колело (34), като го въртите на ръка.

Внимавайте задвижващият ремък (33) да се движи точно в бортовете на ремъчните колела (34) и (35).

Поставете капака на ремъка (9) и затегнете винта (8).