# HSS-terän vaihto

- Vaihda höylän terä varovasti. Älä koske höylän teräsärmiin. Terävät teräsärmät voivat aiheuttaa tapaturmia.

##

- Höylän terän vaihtamiseksi käännä kutteria (16), kunnes kiinnitysleuka (15) on yhdensuuntainen höylän pohjaan (11) nähden.
- Irrota kolme kiinnitysruuvia (14) T-kahvaisella hylsyavaimella (13) ja ota kiinnitysleuka (15) pois.
- Työnnä pidinsanka (19) ja terä (18) yhdessä ulos kutterista (16) / ohjainurasta (17).
- Käännä kutteria 180 asteen verran ja irrota 2. terä.

Huomautus: ennen kuin vaihdat tai teroitat terät, irrota pidinsanka (19) avaamalla kiinnitysruuvi (20).

##

Teroituslaitteella (21) (lisätarvike) ja tavanomaisella hiomakivellä voi teroittaa kuluneet ja tylsyneet HSS-terät.

Aseta molemmat terät teroituslaitteeseen ja kiinnitä ne pitävästi siipiruuvilla. Varmista, että molemmat terät on työnnetty paikalleen vasteeseen asti.

Liikuta teroituslaitteeseen asennettuja teriä hiomakiven päällä tasaisesti ja kevyesti painamalla.

Huomautus: teriä saa teroittaa enintään 6 mm:n verran 23 mm:n vähimmäisleveyteen asti. Sen jälkeen terät täytyy vaihtaa.

##

Ennen kuin asennat uuden tai teroitetun höylänterän takaisin, puhdista kutteri (16) sekä tarvittaessa höylänterä (18) ja pidinsanka (19). Puhdista hartsin tahrimat höylänterät spriillä tai petrolilla.

Huomautus: uudet tai teroitetut höylänterät täytyy aina säätää oikealle korkeudelle ennen asennusta.

Höylänterän korkeudensäätöön käytetään säätötulkkia (22) (lisätarvike). Aseta höylänterä (18) ja pidinsanka (19) säätötulkin päälle. Varmista, että pidinsanka (19) tarttuu asiaankuuluvaan uraan. Paina höylänterä (18) rajoitinta vasten ja lukitse pidinsanka (19) tähän asentoon kiinnitysruuvilla (20). Näin saat säädettyä korkeuden automaattisesti oikeaksi.

Terä täytyy asentaa ja kohdistaa keskelle höylän pohjaan (11) nähden. Kiristä tämän jälkeen kolme kiinnitysruuvia (14) T-kahvaisella hylsyavaimella (13). Noudata tällöin kiinnitysleuan (15) päällä ilmoitettua kiristysjärjestystä (①②③).

Huomautus: tarkista ennen käyttöönottoa, että kiinnitysruuvit (14) ovat kunnolla kiinni. Pyöritä kutteria (16) kädellä ja varmista, että terät eivät hankaa mihinkään.