# Menjava skobeljnega noža iz hitroreznega jekla

- Bodite previdni pri menjavi skobeljnega noža. Skobeljnih nožev ne prijemajte za rezalne robove. Na ostrih rezilnih robovih se lahko poškodujete.

##

- Za zamenjavo skobeljnega noža vrtite glavo (16), dokler vpenjalna čeljust (15) ne postane vzporedna s podstavkom skobeljnika (11).
- Z natičnim ključem s T-ročajem (13) odvijte vse 3 pritrdilne vijake (14) in odstranite vpenjalno čeljust (15).
- Držalo (19) skupaj s skobeljnim nožem (18) potisnite iz glave noža (16) oz. vodilnega utora (17).
- Glavo noža obrnite za 180° in odstranite 2. skobeljni nož.

Opomba: pred menjavo oz. ostrenjem skobeljnega noža odstranite držalo (19), in sicer tako, da odvijete pritrdilni vijak (20).

##

Z uporabo naprave za ostrenje (21) (pribor) in navadnega brusilnega kamna lahko naostrite obrabljene oz. tope skobeljne nože iz hitroreznega jekla.

Oba skobeljna noža namestite v pripravo za ostrenje in ju vpnite s krilnim vijakom. Prepričajte se, da sta oba skobeljna noža potisnjena do prislona.

Skobeljni nož, ki je vpet v pripravo za ostrenje, enakomerno in z rahlim pritiskom premikajte po brusilnem kamnu.

Opomba: skobeljne nože lahko naknadno zbrusite še za največ 6 mm, a najmanjša širina ne sme biti manjša od 23 mm. Potem je treba oba skobeljna noža zamenjati.

##

Pred ponovno namestitvijo novih oz. naostrenih skobeljnih nožev očistite glavo noža (16) in po potrebi tudi skobeljni nož (18)ter držalo (19). Močno zasmoljene skobeljne nože očistite s čistilnim alkoholom ali petrolejem.

Opomba: nove oz. naostrene skobeljne nože je treba pred namestitvijo vedno poravnati na pravilno nastavitev višine.

Za nastavitev višine skobeljnih nožev uporabite merilo (22) (pribor). Skobeljni nož (18) in držalo (19) položite na merilo. Prepričajte se, da je držalo (19) vpeto v predvideni utor. Skobeljni nož (18) potisnite proti prislonu in držalo (19) fiksirajte v tem položaju s pritrdilnim vijakom (20). Tako se bo pravilna višina nastavila samodejno.

Skobeljni nož je treba vgraditi in poravnati sredinsko glede na podstavek skobeljnika (11). Nato vse 3 pritrdilne vijake (14) znova privijte z natičnim ključem s T-ročajem (13). Pri tem upoštevajte vrstni red zategovanja, naveden na vpenjalni čeljusti (15) (①②③).

Opomba: pred zagonom se prepričajte, da so pritrdilni vijaki (14) dobro zategnjeni. zavrtite glavo noža (16) in se prepričajte, da se skobeljni noži ničesar ne dotikajo.