# คำเตือนเพื่อความปลอดภัยสำหรับกบไสไม้

- ต้องรอให้ใบตัดหยุดนิ่งอยู่กับที่ก่อนวางเครื่องลงบนพื้น ใบตัดที่โผล่ออกมาและที่หมุนอยู่อาจขบเข้ากับพื้นผิว ซึ่งอาจทำให้สูญเสียการควบคุมและได้รับบาดเจ็บสาหัส

- ใช้เครื่องหนีบหรือวิธีอื่นที่ได้ผลเพื่อยึดและหนุนชิ้นงานกับแท่นที่มั่นคง การใช้มือจับชิ้นงานหรือยันไว้กับร่างกายจะไม่มั่นคง และอาจทำให้สูญเสียการควบคุม

- จับ‌เครื่องมือไฟฟ้า‌เข้าหา‌ชิ้นงาน‌เมื่อ‌เครื่อง‌เปิดสวิทช์‌อยู่เท่านั้น มิฉะนั้น‌อาจ‌ได้รับ‌อันตราย‌จากการ‌ตีกลับ‌หาก‌เครื่องมือ‌ตัด‌ติดขัด‌อยู่ใน‌ชิ้นงาน

- อย่ายื่นมือเข้าไปในช่องพ่นขี้กบออก ท่านอาจได้รับบาดเจ็บจากชิ้นส่วนที่หมุนอยู่

- อย่าไสบนวัสดุที่เป็นโลหะ ตะปู หรือสกรู อย่างเด็ดขาด ใบตัดและเพลาใบตัดอาจเสียหายและทำให้สั่นตัวมากยิ่งขึ้น

- ใช้เครื่องตรวจจับที่เหมาะสมเพื่อตรวจหาสายไฟฟ้าหรือท่อสาธารณูปโภคที่อาจซ่อนอยู่ในบริเวณทำงาน หรือติดต่อบริษัทสาธารณูปโภคในพื้นที่เพื่อขอความช่วยเหลือ การสัมผัสกับ‌สายไฟฟ้า‌อาจทำให้‌เกิด‌ไฟไหม้‌หรือ‌ถูก‌ไฟฟ้าดูด การทำให้‌ท่อแก๊ซ‌เสียหาย‌อาจทำให้‌เกิด‌ระเบิด การเจาะ‌เข้า‌ใน‌ท่อน้ำ‌ ทำให้‌ทรัพย์สิน‌เสียหาย

- เมื่อทำงานต้องจับกบไสไม้ในลักษณะให้แผ่นฐานกบไสไม้วางทาบอย่างราบเรียบบนชิ้นงานเสมอ มิฉะนั้นกบไสไม้อาจติดขัดและทำให้ได้รับบาดเจ็บได้

- เมื่อแบตเตอรี่ชำรุดและนำไปใช้งานอย่างไม่ถูกต้องอาจมีไอระเหยออกมาได้ แบตเตอรี่อาจเผาไหม้หรือระเบิดได้ให้สูดอากาศบริสุทธิ์และไปพบแพทย์ในกรณีเจ็บปวด ไอ‌ระเหย‌อาจ‌ทำให้‌ระบบ‌หายใจ‌ระคาย‌เคือง

- อย่าเปิดแบตเตอรี่ อันตราย‌จาก‌การลัด‌วงจร

- วัตถุที่แหลมคม ต. ย. เช่น ตะปูหรือไขควง หรือแรงกระทำภายนอก อาจทำให้แบตเตอรี่เสียหายได้ สิ่งเหล่านี้อาจทำให้เกิดการลัดวงจรภายในและแบตเตอรี่ไหม้ มีควัน ระเบิด หรือร้อนเกินไป

- ใช้แบตเตอรี่แพ็คเฉพาะในผลิตภัณฑ์ของผู้ผลิตเท่านั้น ในลักษณะนี้ แบตเตอรี่แพ็คจะได้รับการปกป้องจากการใช้งานเกินกำลังซึ่งเป็นอันตราย

| ปกป้อง‌แบตเตอรี่จากความร้อน รวมทั้ง ต. ย. เช่น จากการถูกแสงแดดส่องต่อเนื่อง จากไฟ สิ่งสกปรก น้ำ และความชื้น อันตรายจากการระเบิดและการลัด‌วงจร

- จับเครื่องมือไฟฟ้าให้แน่นด้วยมือทั้งสองข้างและตั้งท่ายืนให้มั่นคงขณะทำงาน ท่านจะสามารถนำทางเครื่องมือไฟฟ้าได้ปลอดภัยกว่าเมื่อจับเครื่องด้วยมือทั้งสองข้าง