# Zamjena HSS noževa blanje

- Oprez pri zamjeni noževa blanje. Ne dirajte oštrice noževa blanje. Mogli biste se ozlijediti na oštrim oštricama.

##

- Za zamjenu noža blanje okrećite glavu noža (16) sve dok stezna čeljust (15) ne bude paralelna s podnožjem blanje (11).
- Odvrnite 3 pričvrsna vijka (14) s nasadnim ključem s T-ručkom (13) i skinite steznu čeljust (15).
- Izvucite pridržni stremen (19) zajedno s nožem blanje (18) iz glave noža (16) odn. utora za vođenje (17).
- Glavu noža okrenite za 180° i demontirajte 2. nož blanje.

Napomena: Prije zamjene odn. naknadnog oštrenja noževa blanje skinite pridržni stremen (19) otpuštanjem pričvrsnog vijka (20).

##

Korištenjem uređaja za oštrenje (21) (pribor) i komercijalnog brusnog kamena možete naknadno oštriti istrošene odn. tupe HSS noževe blanje.

Oba noža blanje umetnite u uređaj za oštrenje i čvrsto ih stegnite krilnim vijkom. Pazite na to da su oba noža blanje umetnuta do graničnika.

Noževe blanje umetnute u uređaj za oštrenje postupno pomičite laganim pritiskom preko brusnog kamena.

Napomena: Noževi blanje smiju se naknadno naoštriti do najviše 6 mm na najmanjoj širini od 23 mm. Zatim treba zamijeniti oba noža blanje.

##

Prije ponovnog umetanja novih odn. naoštrenih noževa blanje očistite glavu noža (16) i po potrebi nož blanje (18) i pridržni stremen (19). Noževi blanje na kojima je vidljiv deblji sloj smole očistite špiritom ili petrolejom.

Napomena: Prije ugradnje nove odn. naknadno naoštrene noževe blanje treba uvijek podesiti na točnu visinu.

Za podešavanje noževa blanje služi šablona (22) (pribor). Nož blanje (18) i pridržni stremen (19) stavite na šablonu. Pazite na to da pridržni stremen (19) ulazi u za to predviđeni utor. Pritisnite nož blanje (18) o graničnik i fiksirajte pridržni stremen (19) u ovom položaju pomoću pričvrsnog vijka (20). Na ovaj način se automatski podešava točna visina.

Nož blanje se mora ugraditi i centrirati po sredini prema podnožju blanje (11). Nakon toga zategnite 3 pričvrsna vijka (14) s nasadnim ključem s T-ručkom (13). Pritom se pridržavajte na steznoj čeljusti (15) navedenog redoslijeda zatezanja (①②③).

Napomena: Prije puštanja u rad provjerite čvrst dosjed pričvrsnih vijaka (14). Glavu noža (16) okrenite rukom i uvjerite se da nož blanje nigdje ne struže.