# Uporaba kompleta za zamjenu

## Prelazak s HSS na HM/TC

Ugradnjom HM/TC adaptera možete preinačiti blanju opremljenu HSS noževima blanje na HM/TC noževe blanje.

- Odvrnite 3 pričvrsna vijka (14) torx ključem (13) i skinite steznu čeljust (15).
- Izvucite pridržni stremen (19) zajedno s nožem blanje (18) iz glave noža (16) odn. utora za vođenje (17).
- Izvadite vijke (20).
- Umetnite pridržni stremen (19) i adapter (37) u šablonu (22). Pridržni stremen (19) mora se uglaviti u utor na šabloni (vidjeti sliku S).
- Umetnite HM/TC nož blanje (23) bočno u adapter (37). Pritom se letvica na adapteru (37) mora uglaviti u utor na HM/TC nožu blanje (vidjeti sliku S).
- Pritegnite vijke (20).
- Umetnite pridržni stremen (19) zajedno s adapterom (37) i nožem blanje (18) u glavu noža (16) odn. u vodeći utor (17).
- Stavite steznu čeljust (15) i labavo uvrnite pričvrsne vijke (14).
- Nož blanje se mora ugraditi i centrirati po sredini prema podnožju blanje (11). Nakon toga zategnite 3 pričvrsna vijka (14) torx ključem (13). Pritom se pridržavajte na steznoj čeljusti (15) navedenog redoslijeda zatezanja (①②③).

## Prelazak s HM/TC na HSS

Blanje opremljene HM/TC noževima mogu se koristiti i s HSS noževima.

- Odvrnite 3 pričvrsna vijka (14) torx ključem (13) i skinite steznu čeljust (15).
- Izvucite pridržni stremen (19) zajedno s nožem blanje (18) odn. HM/TC adapterom (37) iz glave noža (16).
- Izvadite vijke (20).
- Montirajte sastavljeni HSS nož blanje vidi Montaža noža blanje (vidjeti slike E–F) i centrirajte ga po sredini prema podnožju blanje (11).
- Stavite steznu čeljust (15) i čvrsto zategnite 3 pričvrsna vijka (14) torx ključem (13). Pritom se pridržavajte na steznoj čeljusti (15) navedenog redoslijeda zatezanja (①②③).