# Αλλαγή των μαχαιριών πλάνης HSS

- Προσοχή κατά την αλλαγή των μαχαιριών της πλάνης. Μην πιάσετε τα μαχαίρια της πλάνης από τις ακμές κοπής. Μπορεί να τραυματιστείτε στις κοφτερές ακμές κοπής.

##

- Για την αντικατάσταση των μαχαιριών της πλάνης γυρίστε την κεφαλή των μαχαιριών (16), μέχρι η σιαγόνα σύσφιγξης (15) να είναι παράλληλη με το πέλμα της πλάνης (11).
- Ξεβιδώστε τις 3 βίδες στερέωσης (14) με το καρυδάκι με λαβή Τ (13) και αφαιρέστε τη σιαγόνα σύσφιγξης (15).
- Σπρώξτε τον βραχίονα στήριξης (19) μαζί με το μαχαίρι της πλάνης (18) έξω από την κεφαλή των μαχαιριών (16) ή το αυλάκι οδηγό (17).
- Γυρίστε την κεφαλή των μαχαιριών κατά 180 ° και αποσυναρμολογήστε το 2ο μαχαίρι πλάνης.

Υπόδειξη: Πριν την αντικατάσταση ή το ξανατρόχισμα των μαχαιριών της πλάνης απομακρύνετε τον βραχίονα στήριξης (19), λύνοντας τη βίδα στερέωσης (20).

##

Χρησιμοποιώντας τη διάταξη τροχίσματος (21) (εξάρτημα) και μια πέτρα ακονίσματος του εμπορίου, μπορείτε να ξανατροχίσετε τα φθαρμένα ή στομωμένα μαχαίρια πλάνης HSS.

Τοποθετήστε τα δύο μαχαίρια πλάνης στη διάταξη τροχίσματος και σφίξτε τα καλά με τη βίδα τύπου πεταλούδας. Προσέξτε, να σπρωχτούν και τα δύο μαχαίρια πλάνης μέσα μέχρι τέρμα.

Κινείτε τα τοποθετημένα στη διάταξη τροχίσματος μαχαίρια πλάνης ομοιόμορφα και με ελαφριά πίεση πάνω στην πέτρα ακονίσματος.

Υπόδειξη: Τα μαχαίρια της πλάνης επιτρέπεται να επανατροχιστούν το πολύ κατά 6 mm σε ένα ελάχιστο πλάτος 23 mm. Μετά πρέπει να αντικατασταθούν και τα δύο μαχαίρι της πλάνης.

##

Πριν την επανατοποθέτηση νέου ή ξανατροχισμένου μαχαιριού πλάνης, καθαρίστε την κεφαλή των μαχαιριών (16) και ενδεχομένως το μαχαίρι πλάνης (18) και τον βραχίονα στήριξης (19). Καθαρίστε τα πολύ λερωμένα μαχαίρια πλάνης με οινόπνευμα ή πετρέλαιο.

Υπόδειξη: Τα νέα ή τα ξανατροχισμένα μαχαίρια πλάνης πριν την τοποθέτηση πρέπει να ρυθμίζονται πάντοτε στη σωστή ρύθμιση του ύψους.

Για τη ρύθμιση του ύψους των μαχαιριών της πλάνης χρησιμεύει η καλίμπρα ρύθμισης (22) (εξάρτημα). Τοποθετήστε το μαχαίρι της πλάνης (18) και τον βραχίονα στήριξης (19) πάνω στην καλίμπρα ρύθμισης. Προσέξτε, να "πιάνει" ο βραχίονας στήριξης (19) στο προβλεπόμενο γι’ αυτό αυλάκι. Πιέστε το μαχαίρι της πλάνης (18) ενάντια στον οδηγό και σταθεροποιήστε τον βραχίονα στήριξης (19) σε αυτή τη θέση με τη βίδα στερέωσης (20). Έτσι επιτυγχάνεται αυτόματα η σωστή ρύθμιση του ύψους.

Το μαχαίρι της πλάνης πρέπει να τοποθετηθεί και να ευθυγραμμιστεί κεντραρισμένα στο πέλμα της πλάνης (11). Στη συνέχεια σφίξτε τις 3 βίδες στερέωσης (14)με το καρυδάκι με λαβή (13) σταθερά. Ακολουθήστε εδώ την αναφερόμενη πάνω στη σιαγόνα σύσφιγξης (15) σειρά σύσφιγξης (①②③).

Υπόδειξη: Πριν τη θέση σε λειτουργία ελέγξτε τη σταθερή προσαρμογή των βιδών στερέωσης (14). Γυρίστε την κεφαλή των μαχαιριών (16) με το χέρι και βεβαιωθείτε, ότι τα μαχαίρια της πλάνης δεν ακουμπούν πουθενά.