# Použitie prestavovacích súprav

## Prestavenie z HSS na HM/TC

S HM/TC adaptérom sa môžu na hoblíku vybavenom HSS hobľovacími nožmi vymeniť nože za HM/TC hobľovacie nože.

- Vyskrutkujte 3 upevňovacie skrutky (14) Torx kľúčom (13) von a odoberte upínaciu čeľusť (15).
- Vysuňte pridržiavací strmeň (19) spolu s hobľovacím nožom (18) von z nožovej hlavy (16), príp. vodiacej drážky (17).
- Odstráňte skrutky (20).
- Vložte pridržiavací strmeň (19) a adaptér (37) do nastavovacej mierky (22). Pridržiavací strmeň (19) musí zaskočiť do drážky na nastavovacej mierke (pozri obrázok S).
- Vsuňte HM/TC hobľovací nôž (23) zboku do adaptéra (37). Lišta na adaptére (37) musí pritom zasahovať do drážky na HM/TC hobľovacom noži (pozri obrázok S).
- Utiahnite skrutky (20).
- Vložte pridržiavací strmeň (19) spolu s adaptérom (37) a hobľovacím nožom (18) do nožovej hlavy (16), príp. do vodiacej drážky (17).
- Nasaďte upínaciu čeľusť (15) a voľne zatočte upevňovacie skrutky (14).
- Hobľovací nôž musí byť namontovaný a vyrovnaný do stredu klznej pätky hoblíka (11). Potom pevne utiahnite 3 upevňovacie skrutky (14) Torx kľúčom (13). Dodržiavajte pritom poradie uťahovania (①②③) uvedené na upínacej čeľusti (15).

## Prestavenie z HM/TC na HSS

Hoblíky vybavené HM/TC hobľovacími nožmi prestaviť na HSS hobľovacie nože.

- Vyskrutkujte 3 upevňovacie skrutky (14) Torx kľúčom (13) von a odoberte upínaciu čeľusť (15).
- Vysuňte pridržiavací strmeň (19) spolu s hobľovacím nožom(18), príp. HM/TC adaptérom (37) von z nožovej hlavy (16).
- Odstráňte skrutky (20).
- Namontujte zostavený HSS hobľovací nôž pozri Montáž hobľovacieho noža (pozri obrázky E–F) a vyrovnajte ho do stredu klznej pätky hoblíka(11).
- Nasaďte upínaciu čeľusť (15) a pevne utiahnite 3 upevňovacie skrutky (14) Torx kľúčom (13). Dodržiavajte pritom poradie uťahovania (①②③) uvedené na upínacej čeľusti (15).