# HM/TC-terien vaihto

- Vaihda höylän terä varovasti. Älä koske höylän teräsärmiin. Terävät teräsärmät voivat aiheuttaa tapaturmia.

Käytä vain alkuperäisiä Bosch-HM/TC-höylänteriä.

Kovametallisissa höylänterissä (HM/TC) on kaksi leikkuusärmää ja ne voi kääntää. Kun molemmat leikkuusärmät ovat tylsyneet, höylänterä (23) täytyy vaihtaa. HM/TC-höylänterää ei saa teroittaa.

## Höylän terän irrotus (katso kuvat G–H)

- Höylän terän vaihtamiseksi käännä kutteria (16), kunnes kiinnitysleuka (15) on yhdensuuntainen höylän pohjaan (11) nähden.
- Löysää kolmea kiinnitysruuvia (14) Torx-avaimella (13) n. 1–2 kierroksen verran. Kiinnitysleukaa (15) ei tarvitse ottaa pois.
- Käännä kutteria hieman ja työnnä terä (23) puupalan avulla sivulta ulos kutterista (16).
- Käännä kutteria 180 asteen verran ja irrota 2. terä.

## Höylän terän asennus (katso kuvat I–J)

Höylänterän ohjainura varmistaa, että korkeudensäätö pysyy vaihdon tai käännön yhteydessä aina samana.

Mikäli tarpeen, puhdista terän kiinnityskohta kutterissa (16) ja terä (23).

Varmista terää asentaessasi, että se on kunnolla paikallaan kutterin (16) kiinnitysohjaimessa.

Terä täytyy asentaa ja kohdistaa keskelle höylän pohjaan (11) nähden. Kiristä tämän jälkeen 3 kiinnitysruuvia (14) Torx-avaimella (13). Noudata tällöin kiinnitysleuan (15) päällä ilmoitettua kiristysjärjestystä (①②③).

Huomautus: tarkista ennen käyttöönottoa, että kiinnitysruuvit (14) ovat kunnolla kiinni. Pyöritä kutteria (16) kädellä ja varmista, että terät eivät hankaa mihinkään.