# HSS ēveles asmeņu nomaiņa

- Ievērojiet piesardzību, veicot ēveles asmens nomaiņu. Nepieskarieties ēveles asmens griezējmalām. Asmens griezējmalas ir ļoti asas un var izraisīt savainojumu.

##

- Lai nomainītu ēveles asmeņus, pagrieziet asmeņu galvu (16) tā, lai spīļžoklis (15) atrastos paralēli ēveles pamatnei (11).
- Izskrūvējiet 3 stiprinošās skrūves (14) ar T veida galatslēgu (13) un noņemiet spīļžokli (15).
- Izbīdiet noturskavu (19) kopā ar HSS ēveles asmeni (18) ārā no asmens galvas (16) vai no vadotnes gropes (17).
- Pagrieziet asmeņu galvu par 180° un līdzīgā veidā izņemiet otro ēveles asmeni.

Norāde: pirms ēveles asmens nomaiņas vai asināšanas noņemiet no tā noturskavu (19), atskrūvējot stiprinošo skrūvi (20).

##

Lietojot asināšanas ierīci (21) (papildpiederums) un tirdzniecības vietās iegādājamu asināšanas galodiņu, nolietotos vai neasos HSS ēveles asmeņus var uzasināt.

Ievietojiet abus ēveles asmeņus asināšanas ierīcē un stingri nostipriniet tos ar spārnskrūvi. Sekojiet, lai abi ēveles asmeņi būtu līdz galam iebīdīti asināšanas ierīcē.

Vienmērīgi un ar nelielu spiedienu pārvietojiet asināšanas ierīcē iestiprinātos ēveles asmeņus gar galodiņu.

Norāde: ēveles asmeņus drīkst noslīpēt ne vairāk, kā par 6 mm (līdz minimālajam platumam 23 mm). Pēc tam abi ēveles asmeņi ir jānomaina.

##

Pirms jauno vai uzasināto ēveles asmeņu iestiprināšanas notīriet asmeņu galvu (16) un vajadzības gadījumā arī ēveles asmeņus (18) un noturskavu (19). Notīriet ar sveķu kārtu pārklātos ēveles asmeņus ar spirtu vai petroleju.

Norāde: pirms jauno vai uzasināto ēveles asmeņu iestiprināšanas vienmēr pareizi jāveic to augstuma regulēšana.

Ēveles asmeņu augstuma regulēšanai kalpo regulēšanas šablons (22) (piederums). Novietojiet ēveles asmeni (18) kopā ar noturskavu (19) uz regulēšanas šablona. Pie tam sekojiet, lai noturskava (19) iegultu šim nolūkam paredzētajā gropē. Piespiediet ēveles asmeni (18) atdurei un nostipriniet noturskavu (19) šajā stāvoklī ar stiprinājuma skrūvi (20). Tā tiek automātiski nodrošināts pareizais ēveles asmens augstums.

Ēveles asmens jāiestiprina un jāizlīdzina pret ēveles pamatnes (11) vidu. Nobeigumā stingri pieskrūvējiet 3 stiprinošās skrūves (14) ar T veida galatslēgu (13). Pie tam rīkojieties atbilstoši uz spīļžokļa (15) parādītajai darbību secībai (①②③).

Norāde: pirms elektroinstrumenta lietošanas pārliecinieties, ka stiprinošās skrūves (14) ir stingri pieskrūvētas. Ar roku pagrieziet asmeņu galvu (16) un pārliecinieties, ka ēveles asmeņi pārvietojoties nekur nepieskaras.