# Смяна на твърдосплавни ножове

- Внимавайте при смяна на режещите ножове. Не допирайте режещите ръбове на ножовете. Можете да се нараните от острите режещи ръбове.

Използвайте само оригинални твърдосплавни ножове на Bosch.

Твърдосплавните ножове (HM/TC) имат 2 режещи ръба и могат да бъдат обръщани. Когато двата режещи ръба са затъпени, ножовете за ренде (23) трябва да бъдат заменяни. Не се допуска презаточването на HM/TC ножа.

## Демонтаж на ножа за ренде (вж. фиг. G–H)

- За обръщане или замяна на ножа за ренде завъртете главата с ножовете (16), докато челюстта (15) не застане успоредно на основата (11).
- Развийте прибл. на 1 –2 оборота трите крепежни винта (13) с торсионния ключ (14). Челюстта (15) не трябва да бъде демонтирана.
- Завъртете леко главата и с дървено трупче избутайте ножа (23) настрани от главата (16).
- Завъртете главата на 180° и демонтирайте втория нож.

## Монтаж на ножа за ренде (вж. фиг. I–J)

Благодарение на водещия канал на ножа при смяна, респ. при обръщане ножът попада винаги в правилна позиция по височина, успоредно на основата.

При необходимост почистете гнездото на ножа в застопоряващия елемент (16) и ножа (23).

При монтиране на ножа внимавайте той да влезе идеално във водача на главата (16).

Ножът трябва да е подравнен централно спрямо основата на електрическото ренде (11). Накрая затегнете трите крепежни винта (14) с ключа торкс (13). При това спазвайте посочената на челюстта (15) последователност на затягане (①②③).

Указание: Преди включване се уверете, че винтовете (14) са затегнати добре. Завъртете главата (16) на ръка и се уверете, че ножовете не допират никъде.