# Întreţinere şi curăţare

- Înaintea oricăror intervenţii asupra sculei electrice (de ex. întreţinere, schimbarea accesoriilor, etc.) cât şi în timpul transpor‌tului şi depozitării acesteia extrageţi acu‌mulatorul din scula electrică. În cazul acţionării involuntare a întrerupătorului pornit/oprit există pericol de rănire.

- Pentru a putea lucra bine şi sigur, menţineţi curate scula electrică şi fantele de aerisire ale acesteia.

Menţineţi mobilitatea sabotului de staţionare (32) şi curăţaţi-l cu regularitate.

Dacă periile de carbon sunt consumate, scula electrică se opreşte automat. Scula electrică trebuie expediată către centrul de asistenţă tehnică în vederea efectuării întreţinerii acestea; pentru adrese, consultaţi secţiunea „Serviciu de asistenţă tehnică post-vânzări şi consultanţă clienţi”.

## Înlocuirea curelei de antrenare (consultaţi imaginile Q–R)

Desfiletaţi şurubul (8) şi scoateţi capacul curelei (9). Scoateţi cureaua de antrenare uzată (33).

Înainte de montarea unei noi curele de antrenare (33), curăţaţi cele două roţi de curea (34) şi (35).

Aşezaţi noile curele de antrenare (33) mai întâi pe roata mică de curea (35) şi apăsaţi în jos cureaua de antrenare (33), iar apoi rotiţi-o manual pe roata mare de curea (34).

Asiguraţi-vă că cureaua de antrenare (33) se aşează cu exactitate în canelurile liniare ale roţii de curea (34), respectiv (35).

Aşezaţi capacul curelei (9) şi strângeţi ferm şurubul (8).