# A HSS-gyalukés kicserélése

- A gyalukés kicserélésekor legyen óvatos. Ne érjen hozzá a gyalukés vágóéleihez. Az éles vágóélek sérüléseket okozhatnak.

##

- A gyalukés cseréjéhez forgassa el úgy a késfejet (16), hogy a szorítópofa (15) párhuzamos helyzetbe kerüljön a (11) gyalutalppal.
- T-markolatú dugókulccsal (13) csavarja ki a 3 rögzítőcsavart (14), és vegye le a szorítópofát (15).
- Tolja ki a rögzítőbilincset (19) a gyalukéssel (18) együtt a késfejből (16), illetve a vezetőhoronyból (17).
- Forgassa el 180°-kal a késfejet, és szerelje le a 2. gyalukést.

Figyelem: A gyalukések cseréje, ill. utánélezése előtt távolítsa el a rögzítőbilincset (19) a rögzítőcsavar (20) meglazításával.

##

Az elhasznált, ill. tompa HSS-gyalukést az (21) élesítő eszköz (tartozék) és egy kereskedelemben kapható csiszolókő segítségével lehet utánélesíteni.

Tegye be mindkét gyalukést az élesítő eszközbe és a szárnyascsavarral szorítsa meg azokat. Ügyeljen arra, hogy mindkét gyalukés ütközésig be legyen tolva.

Mozgassa az élesítő eszközbe behelyezett gyalukéseket egyenletesen, enyhe nyomás mellett a csiszolókő felett.

Figyelem: A gyalukéseket legfeljebb 6 mm-rel legalább 23 mm-es szélességre szabad utánélesíteni. Ezután mindkét gyalukést ki kell cserélni.

##

Az új vagy utánélesített gyalukések ismételt behelyezése előtt tisztítsa meg a (16) késfejet, ill. szükség esetén a (18) gyalukést és a (19) rögzítőbilincset. Ha egy gyalukés erősen elgyantásodott, azt spiritusszal vagy petróleummal tisztítsa meg.

Figyelem: Az új vagy megcsiszolt gyalukéseket beszerelés előtt mindig megfelelő magasságra állítsa be.

A gyalukések magassági beállítása a (22) beállító idomszerrel végezhető el (tartozék). Helyezze a (18) gyalukést és a (19) rögzítőbilincset a beállító idomszerre. Ügyeljen arra, hogy a (19) rögzítőbilincs belekapjon az erre a célra szolgáló horonyba. Nyomja a (18) gyalukést az ütközőhöz, és ebben a pozícióban a (20) rögzítőcsavarral rögzítse a (19) rögzítőbilincset. Így a gyalukés automatikusan a helyes magasságra áll be.

A gyalukést a gyalutalphoz viszonyítva központosan (11) kell beszerelni és beállítani. Ezután a T-markolatú dugókulccsal (13) húzza meg szorosra a 3 rögzítőcsavart (14). Ehhez tartsa be a szorítópofán (15) megadott meghúzási sorrendet (①②③).

Megjegyzés: Üzembe helyezés előtt ellenőrizze, hogy a (14) rögzítőcsavarok szorosan meg vannak-e húzva. Kézzel forgassa át a (16) késfejet, és gondoskodjon arról, hogy a gyalukések semmihez ne súrlódjanak.