# Înlocuirea cuţitelor de rindea HSS

- Atenţie la înlocuirea cuţitului de rindea. Nu fixaţi cuţitul de rindea pe muchiile de tăiere. Vă puteţi răni în urma contactului cu muchiile de tăiere.

##

- Pentru înlocuirea cuţitului de rindea, rotiţi capul portcuţit (16) până când falca de prindere (15) este paralelă cu talpa de rindea (11).
- Deşurubează cele 3 şuruburi de fixare (14) cu ajutorul cheii tubulare cu mâner în T (13) şi scoate falca de prindere (15).
- Împingeţi etrierul de blocare (19) împreună cu cuţitul de rindea (18) afară din capul portcuţit (16), respectiv din canalul de ghidare (17).
- Rotiţi capul portcuţit la 180° şi demontaţi al 2-lea cuţit de rindea.

Observaţie: Înainte de înlocuirea, respectiv reascuţirea cuţitului de rindea, scoate etrierul de blocare (19) desfiletând şurubul de fixare (20).

##

Utilizând dispozitivul de ascuţire (21)(accesoriu) şi o piatră abrazivă uzuală puteţi reascuţi cuţitele HSS uzate sau tocite.

Introduceţi cele două cuţite de rindea în dispozitivul de ascuţire şi fixaţi-le cu şurubul fluture. Aveţi grijă ca ambele cuţite de rindea să fie introduse până la opritor.

Deplasaţi uniform, apăsând uşor, cuţitele de rindea introduse în dispozitivul de ascuţire, deasupra pietrei abrazive.

Observaţie: Cuţitele de rindea pot fi reascuţite la maximum 6 mm, până la o lăţime minimă de 23 mm. După care, ambele cuţite de rindea vor trebui înlocuite.

##

Înainte de reintroducerea cuţitelor de rindea noi, respectiv reascuţite, curăţă capul portcuţit (16) şi, dacă este necesar, cuţitul de rindea (18) şi etrierul de blocare (19). Curăţă cu spirt sau petrol cuţitele de rindea foarte murdare de răşină.

Observaţie: Cuţitele de rindea noi, respectiv reascuţite trebuie reglate întotdeauna la înălţimea corectă înainte de montare.

Şablonul de reglare (22) (accesoriu) permite reglarea înălţimii cuţitului de rindea. Aşază cuţitul de rindea (18) şi etrierul de blocare (19) pe şablonul de reglare. Ai grijă ca etrierul de blocare (19) să se angreneze în canelura prevăzută în acest scop. Apasă cuţitul de rindea (18) pe opritor şi fixează etrierul de blocare (19) în această poziţie cu ajutorul şurubului de fixare (20). Astfel se realizează automat reglarea corectă a înălţimii.

Cuţitul de rindea trebuie să fie montat şi aliniat centrat faţă de talpa de rindea (11). Apoi strânge ferm cele 3 şuruburi de fixare (14) cu ajutorul cheii tubulare cu mâner în T (13). Respectă în această privinţă secvenţa de strângere specificată pe falca de prindere (15) (①②③).

Observaţie: Înainte de punerea în funcţiune, asiguraţi-vă că şuruburile de fixare (14) sunt strânse ferm. Rotiţi manual capul portcuţit (16) şi asiguraţi-vă că cuţitele de rindea nu ating nimic.