# Výmena HM/TC hobľovacích nožov

- Pozor pri výmene hobľovacích nožov. Hobľovacie nože nechytajte za rezné hrany. Ostré rezné hrany by vám mohli spôsobiť poranenie.

Používajte len originálne hobľovacie nože Bosch HM/TC.

Hobľovacie nože zo spekaného karbidu (HM/TC) majú 2 ostria a dajú sa obrátiť. Keď sú obidve ostria tupé, hobľovacie nože (23) sa musia vymeniť. HM/TC hobľovací nôž sa nesmie ostriť.

## Demontáž hobľovacieho noža (pozri obrázky G–H)

- Keď chcete obrátiť alebo vymeniť hobľovacie nože, otáčajte nožovú hlavu (16), kým sa upínacia čeľusť (15) nebude nachádzať paralelne s klznou pätkou hoblíka (11).
- Povoľte 3 upevňovacie skrutky (14) Torx kľúčom (13) o cca 1–2 otočenia. Upínacia čeľusť (15) sa nemusí odobrať.
- Pootočte nožovú hlavu a pomocou kúska dreva vysuňte hobľovací nôž (23) zboku von z nožovej hlavy (16).
- Otočte nožovú hlavu o 180° a demontujte druhý hobľovací nôž.

## Montáž hobľovacieho noža (pozri obrázky I–J)

Vďaka vodiacej drážke hobľovacieho noža sa pri výmene, príp. pri zmene strany zabezpečí vždy rovnomerné výškové nastavenie hobľovacieho noža.

V prípade potreby vyčistite uloženie noža v nožovej hlave (16) a hobľovací nôž (23).

Pri montáži hobľovacieho noža dbajte na to, aby bol bezchybne umiestnený v upínacom vedení nožovej hlavy (16).

Hobľovací nôž musí byť namontovaný a vyrovnaný do stredu klznej pätky hoblíka (11). Potom pevne utiahnite 3 upevňovacie skrutky (14) Torx kľúčom (13). Dodržiavajte pritom poradie uťahovania (①②③) uvedené na upínacej čeľusti (15).

Upozornenie: Pred uvedením do prevádzky skontrolujte, či sú upevňovacie skrutky pevne utiahnuté (14). Pretočte rukou nožovú hlavu (16) a zabezpečte, aby sa hobľovacie nože niekde nezachytili.