# Upute za rad

- Prije svih radova na električnom alatu (npr. održavanje, zamjena alata, itd.), kao i kod njegovog transporta i spremanja, aku-bate‌riju treba izvaditi iz električnog alata. Kod nehotičnog aktiviranja prekidača za uključiva‌nje/isključivanje postoji opasnost od ozljeda.

##

Papuča za odlaganje (32) omogućuje odlaganje električnog alata izravno nakon radnog postupka bez opasnosti od oštećenja izratka ili noža blanje. Kod radnog postupka se papuča za odlaganje (32) zakreće prema gore i deblokira se stražnji dio podnožja blanje (11).

Napomena: Papuča za odlaganje (32) ne smije se demontirati.

##

Namjestite željenu dubinu skidanja strugotina i stavite električni alat s prednjim dijelom podnožja blanje (11) na izradak.

- Električni alat približavajte izratku samo u uključenom stanju. Inače postoji opasnost od povratnog udarca ako bi se radni alat zaglavio u izratku.

Uključite električni alat i pomičite ga jednoličnim pomakom preko obrađivane površine.

Za dobivanje visokokvalitetnih površina radite samo s manjim pomakom i vršite pritisak po sredini na podnožje blanje.

Kod obrade tvrdih materijala, npr. tvrdog drva, kao i kod korištenja maksimalne širine blanjanja, namjestite samo manju dubinu skidanja strugotina i po potrebi smanjite pomak blanje.

Preveliki pomak smanjuje kvalitetu površine i može dovesti do brzog začepljenja izbacivača strugotine.

Samo oštri noževi blanje daju dobar učinak rezanja i čuvaju električni alat.

Integrirana papuča za odlaganje (32) omogućuje nastavak postupka blanjanja nakon prekida na bilo kojem mjestu na izratku:

- Stavite električni alat s papučom za odlaganje preklopljenom prema dolje na obrađivano mjesto izratka.
- Uključite električni alat.
- Prenesite pritisak na prednje podnožje blanje i polako pomaknite električni alat prema naprijed (➊). Pritom se papuča za odlaganje zakreće prema gore (➋) tako da stražnji dio podnožja blanje ponovno naliježe na izradak.
- Pomičite električni alat jednoličnim pomakom preko obrađivane površine (➌).

##

V‑utori koji se nalaze u prednjem podnožju blanje omogućuju brzo i jednostavno skošenje rubova izratka. Koristite odgovarajući V‑utor ovisno o željenoj širini skošenja. U tu svrhu blanju s V‑utorom stavite na rub izratka i pomičite je duž izratka.

| Korišteni utor | Mjera a (mm)
nema | 0–2,5
mali | 1,5–4,0
srednji | 2,0–4,5
veliki | 3,0–5,5

##

Montirajte paralelni graničnik (24) s vijkom za pričvršćivanje (27) na električni alat. Ovisno o uporabi, montirajte graničnik dubine žlijeba (31) s vijkom za pričvršćivanje (30) na električni alat.

Otpustite maticu za fiksiranje (26) i namjestite željenu širinu žlijeba na skali (25). Ponovno pritegnite maticu za fiksiranje (26).

Namjestite željenu dubinu žlijeba pomoću graničnika dubine žlijeba (31) na odgovarajući način.

Provedite postupak blanjanja više puta sve dok se ne postigne željena dubina žlijeba. Blanju vodite s bočnim pritiskom nalijeganja.