# Muutossarjojen käyttö

## Muuttaminen HSS-versiosta HM/TC-versioksi

HM/TC-adapterilla voit vaihtaa höylän HSS-terän tilalle HM/TC-terän.

- Irrota 3 kiinnitysruuvia (14) Torx-avaimella (13) ja ota kiinnitysleuka (15) pois.
- Työnnä pidinsanka (19) ja terä (18) yhdessä ulos kutterista (16) / ohjainurasta (17).
- Irrota ruuvit (20).
- Asenna pidinsanka (19) ja adapteri (37) säätötulkkiin (22). Pidinsangan (19) täytyy lukittua säätötulkin uraan (katso kuva S).
- Työnnä HM/TC-terä (23) sivulta adapteriin (37). Tällöin adapterin (37) reunuksen täytyy tarttua HM/TC-terän uraan (katso kuva S).
- Kiristä ruuvit (20).
- Asenna pidinsanka (19) adapterin (37) ja terän (18) kanssa kutteriin (16) / ohjainuraan (17).
- Asenna kiinnitysleuka (15) ja kierrä kiinnitysruuvit (14) löysästi paikoilleen.
- Terä täytyy asentaa ja kohdistaa keskelle höylän pohjaan (11) nähden. Kiristä tämän jälkeen 3 kiinnitysruuvia (14) Torx-avaimella (13). Noudata tällöin kiinnitysleuan (15) päällä ilmoitettua kiristysjärjestystä (①②③).

## Muuttaminen HM/TC-versiosta HSS-versioksi

HM/TC-terillä varustetun höylän voi muuttaa käyttämään HSS-teriä.

- Irrota 3 kiinnitysruuvia (14) Torx-avaimella (13) ja ota kiinnitysleuka (15) pois.
- Työnnä pidinsanka (19) ja terä (18) / HM/TC-adapteri (37) yhdessä ulos kutterista (16).
- Irrota ruuvit (20).
- Asenna kokoonpantu HSS-terä katso Höylän terän asennus (katso kuvat E–F) ja kohdista se keskelle höylän pohjaan (11) nähden.
- Asenna kiinnitysleuka (15) paikalleen ja kiristä 3 kiinnitysruuvia (14) Torx-avaimella (13). Noudata tällöin kiinnitysleuan (15) päällä ilmoitettua kiristysjärjestystä (①②③).