# Vedligeholdelse og ‌rengøring

- Tag altid akkuen ud af el‑værktøjet, før der arbejdes på el‑værktøjet (f.eks. vedligeholdelse, værktøjsskift osv.) samt før det transporteres og lægges til opbevaring. Utilsigtet aktivering af start-stop-kontakten er forbundet med kvæstelsesfare.

- El‑værktøj og el‑værktøjets ventilationsåbninger skal altid holdes rene for at sikre et godt og sikkert arbejde.

Sørg for, at parkeringsskoen (32) går frit, og rengør den jævnligt.

El-værktøjet stopper automatisk, når slibekullene skal udskiftes. El-værktøjet skal sendes til et autoriseret værksted med henblik på vedligeholdelse, adresser se afsnittet "Kundeservice og anvendelsesrådgivning".

## Skift af drivrem (se billeder Q–R)

Skru skruen (8) ud, og tag remafdækningen (9) af. Fjern den slidte drivrem (33).

Før montering af en ny drivrem (33) skal du rengøre begge remhjul (34) og (35).

Læg først den nye drivrem (33) på det lille remhjul (35), og tryk derefter drivremmen (33) på det store remhjul (34), mens du drejer manuelt.

Sørg for, at drivremmen (33) kører præcist i længderillerne på remhjulene (34) og/eller (35).

Sæt remafdækningen (9) på, og spænd skruen (8).