# Uporaba kompletov za predelavo

## Predelava skobeljnika z noži iz hitroreznega jekla (HSS) v skobeljnik z noži iz karbidne trdine (HM/TC)

Z nastavkom HM/TC lahko vsak skobeljnik s skobeljnimi noži iz hitroreznega jekla predelate na skobeljne nože iz karbidne trdine/volframovega karbida.

- Tri pritrdilne vijake (14) odvijte s ključem Torx (13) in snemite vpenjalno čeljust (15).
- Držalo (19) skupaj s skobeljnim nožem (18) potisnite iz glave noža (16) oz. vodilnega utora (17).
- Odstranite vijake (20).
- Držalo (19) in nastavek (37) položite na nastavitveno merilo (22). Držalo (19) se mora zaskočiti v utor na nastavitvenem merilu (glejte sliko S).
- Skobeljni nož iz karbidne trdine/volframovega karbida (23) s strani potisnite v nastavek (37). Letev na nastavku (37) se mora pri tem zaskočiti v utor na skobeljnem nožu iz karbidne trdine/volframovega karbida (glejte sliko S).
- Zategnite vijake (20).
- Držalo (19) skupaj z nastavkom (37) in skobeljnim nožem (18) potisnite v glavo noža (16) oz. v vodilni utor (17).
- Namestite vpenjalno čeljust (15) in privijte pritrdilne vijake (14), a jih ne zategnite.
- Skobeljni nož je treba vgraditi in poravnati sredinsko glede na podplat skobeljnika (11). Nato tri pritrdilne vijake (14) zategnite s ključem Torx (13). Pri tem upoštevajte na vpenjalni čeljusti (15) naveden vrstni red zategovanja (①②③).

## Predelava skobeljnika z noži iz karbidne trdine (HM/TC) v skobeljnik z noži iz hitroreznega jekla (HSS)

Skobeljnike s skobeljnimi noži iz karbidne trdine/volframovega karbida lahko predelate na skobeljne nože iz hitroreznega jekla.

- Tri pritrdilne vijake (14) odvijte s ključem Torx (13) in snemite vpenjalno čeljust (15).
- Držalo (19) skupaj s skobeljnim nožem (18) oz. nastavkom HM/TC (37) potisnite iz glave noža (16).
- Odstranite vijake (20).
- Namestite sestavljen skobeljni nož iz hitroreznega jekla glejte Namestitev skobeljnega noža (glejte slike E–F) in ga poravnajte sredinsko glede na podplat skobeljnika(11).
- Namestite vpenjalno čeljust (15) in zategnite tri pritrdilne vijake (14) s ključem Torx (13). Pri tem upoštevajte na vpenjalni čeljusti (15) naveden vrstni red zategovanja (①②③).