# Utskifting av HM/TC-høvelkniver

- Vær forsiktig ved bytte av høvelkniver. Ikke hold på skjærekantene på høvelknivene. Du kan skade deg på de skarpe skjærekantene.

Bruk bare originale Bosch HM/TC-høvelkniver.

Høvelknivene av hardmetall (HM/TC) har to egger og kan snus. Hvis begge eggene er sløve, må høvelknivene (23) skiftes ut. HM/TC-høvelkniven kan ikke etterslipes.

## Demontere høvelknivene (se bilde G–H)

- Når du skal snu eller skifte ut høvelknivene, dreier du knivhodet (16) til klembakken (15) står parallelt med høvelsålen (11).
- Løsne de tre festeskruene (14) ca. 1–2 omdreininger med Torx-nøkkelen (13). Klembakken (15) må ikke tas av.
- Drei knivhodet litt, og skyv høvelkniven (23) sidelengs ut av knivhodet (16) ved hjelp av en trebit.
- Drei knivhodet 180°, og demonter den andre høvelkniven.

## Montere høvelknivene (se bilde I–J)

Styrerillen til høvelkniven sikrer alltid konstant høydeinnstilling når høvelkniven skiftes eller snus.

Ved behov rengjøres knivfestet i knivhodet (16) og høvelkniven (23).

Ved montering av høvelkniven må du passe på at den sitter helt riktig i monteringsfestet i knivhodet (16).

Høvelkniven må monteres og justeres sentrert i forhold til høvelsålen (11). Stram deretter de tre festeskruene (14) med Torx-nøkkelen (13). Følg tiltrekkingsrekkefølgen som er angitt på klembakken (15) (①②③).

Merknad: Før bruk må du kontrollere at festeskruene (14) sitter fast. Roter knivhodet (16) for hånd, og kontroller at høvelknivene ikke tar borti noe sted.