# ข้อแนะนำในการทำงาน

- ถอดแบตเตอรี่ออกจากเครื่องมือไฟฟ้าก่อนทำการปรับแต่งใดๆ ที่เครื่องมือไฟฟ้า (ต. ย. เช่น บำรุงรักษา เปลี่ยนเครื่องมือ ฯลฯ) รวมทั้งเมื่อขนย้ายและเก็บรักษา อันตราย‌จาก‌การบาดเจ็บ‌หาก‌สวิทช์‌เปิด-ปิด‌ติดขึ้น‌อย่าง‌ไม่ตั้งใจ

##

ส้นพัก (32) ช่วยให้สามารถวางเครื่องมือไฟฟ้าลงได้ทันทีหลังจากใช้งานโดยที่ชิ้นงานหรือใบมีดจะไม่ได้รับความเสียหาย ขณะดำเนินงาน ส้นพัก (32) จะกระดกขึ้นด้านบนและส่วนท้ายของฐานรองเครื่องไสไม้ (11) จะถูกปลดล็อค

หมายเหตุ: ห้ามถอดส้นพัก (32) ออก

##

ตั้งความลึกการไสที่ต้องการและวางเครื่องมือไฟฟ้าลงโดยให้ส่วนหน้าของแผ่นฐานกบไฟฟ้า (11) ทาบบนชิ้นงาน

- จับ‌เครื่องมือไฟฟ้า‌เข้าหา‌ชิ้นงาน‌เมื่อ‌เครื่อง‌เปิดสวิทช์‌อยู่เท่านั้น มิฉะนั้น‌อาจ‌ได้รับ‌อันตราย‌จากการ‌ตีกลับ‌หาก‌เครื่องมือ‌ตัด‌ติดขัด‌อยู่ใน‌ชิ้นงาน

เปิดสวิทช์เครื่องมือไฟฟ้าและจับเครื่องป้อนไปข้างหน้าอย่างสม่ำเสมอบนพื้นผิวที่ต้องการไส

เพื่อให้ได้ผิวหน้าคุณภาพเยี่ยม ต้องป้อนเครื่องไปข้างหน้าอย่างช้าๆ เท่านั้น และใช้แรงกดลงตรงกลางแผ่นฐานกบไฟฟ้า

เมื่อไสวัสดุแข็ง ต. ย. เช่น ไม้เนื้อแข็ง รวมทั้งเมื่อใช้ความกว้างกบไฟฟ้ามากสุด ให้ตั้งความลึกการไสไว้ที่ระดับต่ำเท่านั้น และลดการป้อนเครื่องไปข้างหน้า หากจำเป็น

การป้อนเครื่องไปข้างหน้ามากเกินความจำเป็นจะลดคุณภาพพื้นผิวและอาจทำให้ช่องพ่นขี้กบอุดตันเร็ว

ใบมีดคมเท่านั้นที่จะตัดได้ดีและทำให้เครื่องมือไฟฟ้ามีอายุการใช้งานยืนยาว

ส้นพัก (32) ที่ประกอบติดอยู่กับเครื่องทำให้สามารถไสชิ้นงาน ณ ตำแหน่งใดๆ ต่อไปได้หลังหยุดพัก:

- วาง‌เครื่อง‌ลง‌บน‌ชิ้นงาน ณ ตำแหน่ง‌ที่‌ต้องการ‌ไส‌ต่อไป‌ใน‌ลักษณะ‌ที่‌ส้นพัก‌กลับ‌อยู่‌ด้านล่าง
- เปิดสวิทช์‌เครื่องมือไฟฟ้า
- ใช้แรงกดลงบนส่วนหน้าของแผ่นฐานกบไฟฟ้าและดันเครื่องมือไฟฟ้าไปข้างหน้าช้าๆ (➊) ในลักษณะนี้ส้นพักจะกระดกขึ้นข้างบน (➋) ทำให้ส่วนท้ายของแผ่นฐานกบไฟฟ้าวางทาบกับชิ้นงานอีกครั้ง
- จับเครื่องป้อนไปข้างหน้าอย่างสม่ำเสมอบนพื้นผิวที่จะไส (➌)

##

ร่องรูปตัว V ตรงส่วนหน้าของแผ่นฐานกบไฟฟ้าทำให้สามารถไสขอบลบมุมชิ้นงานได้สะดวกและรวดเร็ว ใช้ร่องรูปตัว V ที่มีขนาดตรงกับความกว้างมุมเอียงที่ต้องการ เมื่อต้องการไสลบมุม ให้วางกบไฟฟ้าโดยให้ร่องรูปตัว V อยู่บนขอบชิ้นงานและเคลื่อนเครื่องไปตามขอบ

| ร่องที่จะใช้ | ขนาด a (มม.)
ไม่มีร่อง | 0–2.5
เล็ก | 1.5–4.0
ปานกลาง | 2.0–4.5
ใหญ่ | 3.0–5.5

##

ติดตั้งตัวหยุดแนวขนาน (24) เข้ากับเครื่องมือไฟฟ้าโดยใช้สกรูยึด (27) ติดตั้งตัวหยุดความลึกของบังใบ (31) เข้ากับเครื่องมือไฟฟ้าโดยใช้สกรูยึด (30) ทั้งนี้ขึ้นอยู่กับการใช้งาน

คลายน็อตล็อค (26) ออก แล้วปรับความกว้างของบังใบที่ต้องการบนมาตราส่วน (25) ขันน็อตล็อค (26) กลับเข้าที่ให้แน่น

ปรับความลึกของบังใบที่ต้องการให้เหมาะสมโดยใช้ตัวหยุดความลึกของบังใบ (31)

ไสหลายๆ ครั้งจนได้ความลึกของบังใบที่ต้องการ ไสไม้โดยใช้แรงกดลงบนด้านข้างของเครื่อง