# Arbejdsvejledning

- Tag altid akkuen ud af el‑værktøjet, før der arbejdes på el‑værktøjet (f.eks. vedligeholdelse, værktøjsskift osv.) samt før det transporteres og lægges til opbevaring. Utilsigtet aktivering af start-stop-kontakten er forbundet med kvæstelsesfare.

##

Parkeringsskoen (32) gør det muligt at sætte el-værktøjet ned umiddelbart efter arbejdet uden risiko for at beskadige emne eller høvlekniv. Ved arbejdsprocessen svinges parkeringsskoen (32) op, og den bageste del af høvlsålen (11) frigives.

Bemærk: Parkeringsskoen (32) må ikke afmonteres.

##

Indstil den ønskede spåndybde, og sæt el-værktøjet an mod emnet med den forreste del af høvlsålen (11).

- El‑værktøjet skal altid være tændt, når det føres hen til emnet. Ellers er der fare for tilbageslag, hvis indsatsværktøjet sætter sig fast i emnet.

Tænd el-værktøjet, og før det med en jævn fremføring hen over overfladen, der skal bearbejdes.

For at opnå fine overflader skal du kun arbejde med lille fremføring og udøve tryk på midten af høvlsålen.

Ved bearbejdning af hårde materialer, f.eks. hårdt træ, samt ved udnyttelse af den maksimale høvlbredde skal du kun indstille små spåndybder og om nødvendigt reducere høvlfremføringen.

For kraftig fremføring forringer overfladens kvalitet og kan forårsage en hurtig tilstopning af spånudkastet.

Kun skarpe høvleknive giver en god skæreydelse og skåner el-værktøjet.

Med den integrerede parkeringssko (32) er det også muligt at fortsætte høvlingen et vilkårligt sted på emnet efter en afbrydelse:

- Sæt el-værktøjet, med parkeringsskoen klappet ned, det sted på emnet, hvor bearbejdningen skal fortsætte.
- Tænd for el-værktøjet.
- Flyt støttetrykket til den forreste del af høvlsålen, og skub langsomt el-værktøjet fremad (➊). Herved svinges parkeringsskoen væk opefter (➋), så den bageste del af høvlsålen igen ligger an mod emnet.
- Før el-værktøjet med en jævn fremføring hen over overfladen (➌), der skal bearbejdes.

##

V-noterne i den forreste del af høvlsålen muliggør en hurtig og enkel affasning af emnekanter. Brug den pågældende V-not afhængigt af ønsket fasbredde. Sæt høvlen med V-noten på emnekanten, og før den langs med kanten.

| Anvendt not | Mål a (mm)
ingen | 0–2,5
lille | 1,5–4,0
middel | 2,0–4,5
stor | 3,0–5,5

##

Monter parallelanslaget (24) på el-værktøjet med monteringsskruen (27). Monter afhængigt af opgave falsdybdeanslaget (31) med fastgørelsesskruen (30) på el-værktøjet.

Løsn låsemøtrikken (26), og indstil den ønskede falsbredde på skalaen (25). Spænd låsemøtrikken (26) forsvarligt igen.

Indstil den ønskede falsdybde tilsvarende med falsdybdeanslaget (31).

Udfør høvlingen flere gange, til den ønskede falsdybde er opnået. Før høvlen med støttetryk på siden.